کورته ژیانێکی هونه‌ری – سیاسی سمایل خان فه‌ڕوخی\nنووسینی م. فه‌ڕوخی\nسمایل خان فه‌ڕوخی\nسمایل خان له ساڵی 1278 له ساینقه‌ڵا له دایک بوه. ناوی دایکی سه‌کینه خانم بوه که ده‌بێته خوشکی سه‌ردار حه‌مه حسێن خان و کچی سه‌ردار عه‌زیز خان. ناوی باوکی عز‌ت الله خان ملقب به  ئه‌میر تومان میر پێنج له خانه‌کانی ناوچه‌ی سایه‌نقه‌ڵایه. عزت الله خان کوڕی فه‌ڕوخ خانی مه‌نسوورالممالک بوه که دوای دامه‌زرانی خزمایه‌تی له‌گه‌ڵ بنه‌ماڵه‌ی سه‌ردار له ناوچه‌ی بۆکان له گوندی قه‌ره‌گوێز نیشته‌جێ ده‌بێ و له محالی گه‌ورک ئاغایه‌تی ده‌که‌ن. دوای ماوه‌یه‌کی دوور و درێژ بنه‌ماڵه‌ی عزت الله خان له‌سه‌ر رووداوێکی ناخۆش له لایه‌ن حاجی بابه شێخه‌وه له قه‌ره‌گوێزهه‌ڵده‌قه ندرێن و به‌ره‌و ساینقه‌ڵا ده‌چنه‌وه.\nلێکۆڵینه‌وه له‌سه‌ر ژیانی بنه‌ماڵه‌ی سمایل خان و ژیانی پێویستی به هه‌ول و تێکۆشانی پسپۆڕی مێژوویی هه‌یه و له توانای من دا نییه. به‌ڵام به کورتی ده‌توانم له‌سه‌ر ژیانی سیاسی و هونه‌ری سمایل خان زانیارییه‌کی کورت بخه‌مه به‌رچاوی خوێنه‌ر.\nهونه‌ری وێنه‌گری له ساڵه کانی زووه‌وه له رۆژانی منداڵیی سمایل خان و کاتێ دێته ناو بنه‌ماڵه‌ی باپیری واته فه‌ڕوخ خانی مه‌نسوورالممالیک، ده‌ستپێده‌کا. فه‌ڕوخ خانی مه‌نسوورالممالیک له سه‌فه‌ر‌ێکی دا بۆ رووسیه له‌گه‌ڵ کابرایه‌ک به‌ناوی ئارتان ئاشنا ده‌بێ. ئارتان هونه‌رمه‌ندێکی بواری نه‌ققاشی و وێنه‌گری بوه و هه‌ر له‌و بوارانه‌شدا ئیشی کردوه. فه‌ڕوخ خان له کاتی گه‌ڕانه‌وه‌یدا بۆ کوردستان ئارتان له‌گه‌ڵ خۆی دێنێ و هه‌ر له ئارتانه‌وه خۆی و عیزه‌ت اله خان فێری هونه‌ری وێنه‌گری ده‌بن. وێنه‌گری له‌ناو بنه‌ماڵه‌که‌دا وه‌کوو هونه‌رێک درێژه‌ی پێ ده‌درێت و ورده ورده سمایل خانیش فێری ئه‌و هونه‌ره ده‌بێت و هه‌تا ئه‌و کاته‌ی یه‌که‌م دووکانی خۆی له شاری مه‌هاباد ده‌کاته‌وه. ئه‌و هونه‌ره هیچ چه‌شنه به‌رهه‌مێکی ماڵی بۆ ئه‌و نه‌بووه.\nسمایل خان به پێی زانیاری نووسین و خوێندنه‌وه‌یه‌کی که ده‌یبێت له ئیداره‌ی ماڵییه‌ی مه‌هاباد ده‌ست به‌کار ده‌کات. له فه‌ڕوخ خانه‌وه فێری زمانی رووسی ده‌بێت. به هۆی خۆشه‌ویستیه‌کی که به خوێندنه‌وه ده‌یبێ کتێبی "کلیله و ده‌مه‌نه" و "شاهنامه" ده‌خوێنێته‌وه. زانیاریه‌کی به‌رچاوی له بواری شیعر و ئه‌ده‌ب دا بوه و خۆش نووسێکی زۆر ماهیر بوه. هه‌ر ئه‌و زانیاریانه ده‌بنه هۆی ئه‌وه که ئه‌رکی کڕینه‌وه‌ی شاری بۆکان له کابرایه‌کی ته‌ورێزی له لایه‌ن ئاغاکانی بۆکانه‌وه به ئه‌ستۆ بگرێت و رۆڵێکی به‌رچاوی له‌و مامه له‌یه‌دا هه‌بێت. سمایل خان دوای هاتنه ده‌ر له ئیداره‌ی ماڵییه‌ی مه‌هاباد یه‌که‌م دووکانی خۆی هه‌ر له‌و شاره ده‌کاته‌وه.\nبه‌دوای دامه‌زراندنی حیزبی دیموکڕاتی کوردستانی ئێران ده‌چێته ناو ئه‌و حیزبه‌وه و له سه‌رده‌می کۆماری مه‌هاباد ده‌بێته فه‌رمانده‌ری هێزی حیزب له سایه‌نقه‌ڵا. پێش تێکچوونی کومار له حیزب دێته ده‌رێ و ده‌چێت بۆ ته‌ورێز و له سه‌رده‌می کۆماری ئازه‌ربایجاندا هه‌ر له‌وێ دووکانێکی وێنه‌گری ده‌کاته‌وه. دوای تێکچوونی کۆماری ئازه‌ربایجان له ته‌ورێز ده‌گیرێت و ده‌خرێته زیندان. دوای ماوه‌یه‌ک له زیندانی ته‌ورێزه‌وه ده‌گوێزرێته‌وه بۆ زیندانی ورمێ. دوای ئازاد بوونی له زیندانی ورمێ هه‌ر له‌و شاره دووکان داده‌نیت.\nله‌سه‌ر داوای خزم و که‌س سمایل خان له ورمێوه دێته‌وه بۆ کوردستان و له شاری سه‌قز نیشته‌جێ ده‌بێت و له‌وێشه‌وه ده‌گه‌رێته‌وه بۆ بۆکان و دوای ماوه‌یه‌ک بۆ تاران کۆچ ه‌کا و هاوکات له تاران دوو دووکانی وێنه‌گه‌ری ده‌بێت. دوای مانه‌وه‌ی چه‌ند ساڵێک له تاران ورده ورده پیری روی تێ ده‌کا و ده‌گه‌ڕێته‌وه بۆ بۆکان. دوای چه‌ندجار دووکان دانان له بۆکان بۆئاخرین جار له ناو بۆتکه ی ئاسنی دا هه‌تا ئاخرین رۆژه‌کانی ته‌مه‌نی وێنه‌گری ده‌کات.\nهه‌روه‌ک پێشتریش باسم کرد، لێکۆڵینه‌وه له‌سه‌ر ژیانی سمایل خان کارێکی زۆر چه‌توونه و ره‌نگه به زانیاری وه‌رگرتن له‌گه‌ڵ ئه‌وکه‌سانه‌ی له‌نزیکه‌وه شاره‌زای ژیانی ئه‌و بوون بتوانرێ به‌شێکی بچووک له ژیانی هونه‌ری – سیاسی ئه‌و خۆشه‌ویسته روون بکرێته‌وه. ئه‌وه کورته‌یه‌ک بوو له ژیانی پڕ له هات و چۆی هونه‌رمه‌ندێکی کورد که له‌سه‌ر چه‌ند رووداوه‌ی گرینگ له ژیانی دا پێویست به پێداچوونه‌وه‌یه‌کی ناوه‌ڕۆکی هه‌یه وه‌ک:\n- دابڕانی بنه‌ماڵه‌که‌ی له قه‌ره‌گوێز\n- چونیه‌تی کاری وێنه‌گه‌ری له ساڵه‌کانی گه‌نجی ئه‌و هونه‌رمه‌نده که بۆ زاهیرکردنی وێنه‌کان له تیشکی خۆر که‌ڵکیان وه‌رده‌گرت.\n- مامه‌له‌ی شاری بۆکان له کابرای ته‌ورێزی و ئاغاکانی بۆکان\n- چۆنیه‌تی گیران و زیندانی کرانی له زیندانه‌کانی ته‌ورێز و ورمێ\n- له‌ناو چوونی ئاڕشیڤه‌که‌ی له ته‌ورێز\n- دووکانه‌کانی تاران وبۆتکه ئاسنه‌که‌ی بۆکان که جار جار له‌بیری ده‌چوو قفڵی بکا ... و زۆر شتی که‌ش.\nسمایل خان هه‌رچه‌ند له بنه‌ماڵه‌یه‌کی گه‌وره و ناسراو هه‌ڵکه‌وتبوو، به‌ڵام له دوای هاتنه‌ده‌ر له زیندانی ورمێ، قه‌ت نه‌یتوانی ژیانێکی خۆش و ئارام و سه‌ربه‌ست به خۆیه‌وه ببینێت. له ساڵه‌کانی ئاخری ته‌مه‌نیدا دڵی ته‌نیا به‌و بۆتکه ئاسنه‌ی له بۆکان وێنه‌ی تێدا ده‌گرت خۆش بوو و له په‌نا ئه‌ویشدا خۆی به خوێندنه‌وه‌ی کتێب سه‌رقاڵ کردبوو. له ساڵی 1353  له ته‌مه‌نی 75 ساڵیدا وله کرێ نشینی و له ماڵی "سه‌یزاده" له بۆکان کۆچی دوایی کرد.\nئه‌وه‌یکه سمایل خان وێنه‌گری سه‌ره‌کی سه‌رده‌می کۆماری مه‌هاباد بوه هیچ شکی تێدا نییه. هه‌رچه‌ند ئه‌وکات راگرتن و ئاڕشیڤ کردنی رووداوه‌کان باو نه‌بوو، به‌ڵام سمایل خان ئاڕشیڤی خۆی هه‌بوو. به‌داخه‌وه کاتی گرتنی له شاری ته‌ورێز به شێوه‌یه‌کی زۆر مه‌رموز و سه‌یر ئارشیوه‌که‌ی سه‌ری تێداده‌چێت. ئه‌و فیلمانه‌ی که به‌دوای ئه‌و کاره‌ساته‌دا کۆی کردبوونه‌وه، به هۆی کیژێک به ناوی خه‌جیج (رۆحی شاد بێ) که کارداری ماڵی سمایل خان بوه، ده‌سووتێت. ئێواره‌یه‌ک که خه‌جیج خه‌ریکی گه‌شاندنه‌وه‌ی ره‌ژی ده‌بێ، پڕیشکه‌یه‌کی ئاگری ره‌ژیه‌که ده‌په‌ڕێته سه‌ر سیپێکی چایی که فیلمه‌کانی تێدابوه و هه‌موو فیلمه‌کان و ماڵه‌که‌ش له گه‌لیدا ده‌سووتێت.


نامەیەك بۆ دایكم – Knwe.org\nسەرەکی » ئەدەب - سێبەر و سایە » نامەیەك بۆ دایكم\nنامەیەك بۆ دایكم\nدایكە گیان چەند ڕۆژێك بوو هەوڵم ئەدا كەشتێكت بۆ بنووسم گوایە لە چەند لاپەڕەو دێڕێكا باست بكەم بە هۆی تێپەڕبوونی چل ڕۆژ دووریت و دووركەوتنت لێم. بەڵام كەقەڵەمم ئەگرت بە دەستمەوەوخەیاڵ ئەیهێنام و هەست و بیر ئەیانبردم. نەمزانی باست چۆن دەستپێبكەم و چۆن چۆنی قسەت بۆ ریزبكەم. چەند شەوو ڕۆژ بوو قەڵەم ودەفتەرم لە ژێر سەرمەوە دانابوو. لەبەردەمم دانابوو، ئەگەر بۆم كراو توانیم نیوە شەویش بێت دەست بدەمە قەڵەم وبكەومە نووسینی، بەڵام هەرچەندم ئەكرد بیرو خەیاڵ و هەستم زۆر زۆر بچوك و بێ توانا بوون بەرامبەرت. بەرامبەر گەورەیی كردارو ڕەوشت و خوی بەرزت. ئەو دایكە خۆشەویستە كەم وێنەیە. بەرامبەر ئەو ژنە فیداكارو مەردو دڵسۆزە. بەرامبەر ئەو هونەرە جوان و رێك و پێكە. ڕووخۆش ودەم بە پێكەنینە ئازاو ورەبەرزكەرە. خاوەنی ئەو دڵە گەورەو فراوانە كە حەزی ئەكرد ئەگەر بۆی بكرایە هەرچی خۆشەویست و ئاشناو ناسیاوی هەبوو بیخستایەتە ناو ئەو دڵە بەرین و بێ سنورەیەوە. بەتایبەت پێشمەرگەی كوردستان. پێشمەرگەی كوردستان كەلە لای ئەو و بە پێی هەست و بۆ چوونی ئەو مەلائیكەت و خۆشەویست و هیواو ئاواتی ئێستەو دوا ڕۆژبوون و حەزی ئەكرد ئەگەر بیتوانایە پاروەكەی دەمی خۆی لەگەڵ خۆشی هە موو دونیای بدایە بە پێشمەرگە. هەر ناوی پێشمەرگە ناوێكی موقەدەس بوو لەلای.\nهەر بۆیەش وەسیەتی كردبوو كە پێشمەرگە تەرمەكەی هەڵگرن و ئەوان بیبەن بۆ ئەو شوێنەی كەخۆی هەڵیبژاردبوو، كەنەك بیبەن بۆ گردی سەلیم بەگ لەلای زاوای نەمری برایم ئەحمەد كەهەرە خۆشەویستی بوو، نەیبەن بۆ سیتەك بۆ لای برا خەباتكەرە دێرینە كەی هەمزە عەبدوڵڵا. حەزی كرد كەبیبەنە ناو فەقیرەكان و لەو قەراغ شەقامە و لە ناو هەراو قڕەی ئەو خەڵكە خۆشەویستانەی ئەو ناوچەیە.\nهۆی ئەم هە موو خۆشەویستیەی پێشمەگەش ئەوەبوو كەزۆر لە گەڵیان شاخ و داخ و چیاو دوڵ و بنارو ڕێی پێوانی كردبوو، كاتی شۆڕشی ئەیلول ساڵی شەست و یەك و شەست و دوو، دەستی پێكردبوو ئەویش كەوتبوە نامەبردن و نامە هێنان و چونە شاخ و داخ. كاتی ڕاكردن و مناڵ و نەوە خۆشەویستەكانی پاراستن و دەربازكردنیان لە مەترسی و جەنگی حكومەتە بەدناوەكانی ئەوسای بەغدا.\nدایكە گیان زۆر دەربەدەر بوویت بە هۆی خاڵی سەربەرزمەوە هەمزە عەبدوڵڵای نەمر. زۆر لەسحرای عفك و لەدیوانیەو قورنەو بەسرە ژیای، كاتێ حكومەت دوری خستبونەوە لە ساڵانی چلەكاندا دوایش كە خاڵە هەمزەم لە دێهات و لە ژێر زەمینەكاندا خەریكی دامەزراندنی پارتی بوو، تۆ هەمیشە بەڕێوە بووی بۆی. چەندین جار لە ژێر عەبا كەتا تایپ و كاغەزو ئەو جۆرە شتانەت بۆ ئەگواستەوە لەم بەر بۆ ئەو بەرو لەم شار بۆ ئەو شار دوایش بەهۆی زاوا نەمرەكەتەوە برایم ئەحمەد دیسان لەسەر هەمان ڕێباز بوویت و ئەو كارانەت بۆ ئەویش ئەكرد.\nدایكە گیان چەندەها جار لەبەردەمی سجنی مەركەزی بەغدا كە چاوەڕێی ئەوە ئەبووین كەبمانكەنە ژوورێ تاوەكو چاومان بە باوكی هێرۆی خۆشەویستت بكەوتایە. بەو چلەی گەرمایە لەبەردەركی ئەو حەپسخانەیە هێرۆ كەچەند مانگان بوو خەوی لێ ئەكەوت لەسەر قۆڵ و شانت باوە شێنت ئەكردو بۆی ئەگریای و ئەتگوت مناڵەكە پڕووكاو ئەكەوتیتە دوعاكردن لەحكومەت و سەبەب كار. كاتێ كەحكومەتیش ئەیدا بەسەرمانا كەئەو بەسەردانانا لەبن نەئەهاتن لە نیوە شەوانا و لەبەرە بەیانانا دەرگات لێ ئەكردنەوەو ئەچووی بەگژیاناو ئەتگوت پێش چوونە ژوورەوەتان ئەبێ بتان پشكنم، چونكە لەوانەیە كاغەزو شتی قەدەغە فڕێ دەنە ناو كتێب و شتی برایم و بڵێن لەوێ دۆزیمانەوە كە تێكڕا كاتی ئەو پشكنینانەش برایم ئەحمەدی خۆشەویست زیندانی بوو لە لایان یا لە بە غدا یا لە مووسڵ. كەچی ئەو حكومەتە بەدناوە ڕەگەز پەرستانە دڵیان بەوەش ئاوی نەئەخواردەوە و هەر پەیتا پەیتا ئەهاتن ماڵەكەیان ئەپشكنی.\nدایكە شیرینەكەم باسی چیت بكەم و چیت نەكەم؟ باسی تۆو چاكی تۆو مەردایەتی تۆ تەواو نابێت و قەت لەبن نایەت.\nسوپاس بۆ خوای گەورە و میهرەبان كە لەلات بووم ئەو ڕۆژەی وات لێ هات و تێر تێر بنی هەردوو پێتم ماچ كردو خوا هێز و توانای دامێ كەبتوانم لە لەندنەوە بگەمە لات. چونكە نەخۆش بووم و نەیان ئەهێشت سەفەر بكەم. و هەر مەراقم بوو، شەو ڕۆژ ئەمگوت ئەترسم دایكم شتێكی لێبێت و نەی بینم، بەڵام شكور منیش و ڕێسانی خوشكیشم و هەموو نەوە خۆشەویستەكانیشت گەیشتنە لات و چاویان پێیان كەوت.\nدایكە شیرینەكەم قەت و هیچ كات و تاوەكو مردن ئەو ڕۆژەی وا تێكچوویت و دكتۆر شێركۆی خۆشەویست خەریكت بوو. لەو كات و حاڵە تۆ سەیرێكت كردم و هەر چاوت تێبڕیم.\nئەو سەیر كردن و چاو تێبڕینەت هەر لە بەرچاومەو شەوو ڕۆژ لە دڵ و دەروونما وا گیربوونە مەگەر كەمنیش هاتم بۆ لات ئەوسا لەبیرم بچن و لەبەرچاوم لاچن. زۆرت بیر ئەكەم جێگات زۆر دیارە. هەرچەندە لە ژوورەكەم دێمە دەرەوە تۆ ئەبینم و دێیتە بەرچاوم كە لە حەمامەكە دێیتە دەرەوە.\nدەستنوێژت شتوە دەموچاوت پرچە جوانە سپیەكەت ئاوی پیا دێتە خوارێ. قۆڵت هەڵماڵیوە ئەچیتە ژوورەكەت نوێژ بكەیت. دایك قەت پیر نابێت لەلای مناڵەكانی هەروەك مناڵیش قەت گەورە نابن لەلای دایكیان. تاماوم هەر بیرت ئەكەم و هەر لە دڵممدای هەی خۆشترین و بەرزترین وشەو ناو.\nكچی چاو لە دوورت، گەلاوێژ


مێژوی ئەمڕۆ 25/4 - بنکەی روناکبیریی گەلاوێژ :: Gelawej\nمێژوی ئەمڕۆ 25/4\nمێژوی ئەمڕۆ Apr 24, 2021\n- لە رۆژى 25/4/1595 تۆرکواتۆ تاسۆ (Torquato Tasso)، شاعیر و شانۆنوس و نوسەری ئیتالی لە تەمەنى (51) ساڵى لە شارى رۆما کۆچى دوایى کردووە، لە رۆژى 11/3/1544 لە شارى سۆرینتۆ لە لە دایکبووە.\n- له رۆژى 25/4/1913 عەبدولحەمید جودە سحار، رۆماننوس و چیرۆكنوس و سیناریۆنوس و نوسەرى میسرى له شارى قاهیره له دایكبووه، لە رۆژى 22/1/1974 له ته‌مه‌نى (60) ساڵى له شارى قاهیره کۆچى دوایى کردووە.\n- لە رۆژى 25/4/1968 کارل هینزل (Carl Haensel)، شاعیر و شانۆنوس و نوسەر و ئه‌كادیمیستى ئەڵمانى لە شارى فینتەرتۆر لە سویسرا کۆچى دوایى کردووە، لە رۆژى 12/11/1889 لە شارى فرانکفۆرت لە ئەڵمانیا لە دایکبووە.\n- لە رۆژى 25/4/1992 یوتاکا ئەوزاکى (Yutaka Ozaki)، گۆرانیبێژ و موزیسیانى یابانى لە تەمەنى (27) ساڵى بە نەخۆشى لە شارى تۆکیۆ کۆچى دوایى کردووە، لە رۆژى 29/11/1965 لە شارى تۆکیۆ لە دایکبووە، لە ساڵى 1983 تاکو ساڵى 1992 بەشدارى لە کارى هونەریدا کردووە.\n- لە رۆژى 25/4/1997 سه‌میر وه‌حید، ئه‌کته‌ری میسری لە تەمەنى (51) ساڵى کۆچى دوایى کردووە، لە رۆژى 16/2/1946 لە دایکبووە، لە ساڵى 1969 تاکو ساڵى 1996 بەشدارى لەکارى هونەریدا کردووە.\nئەم بابەتە 106 جار خوێندراوەتەوە


دروستکردنی هێزگه‌ی ناڤۆکی له لایه‌ن ئێران دژی به‌رجام نییه - Mehr News Agency\n13 gelawêjê 2016 - 09:53\nNews Code 4788\nدروستکردنی هێزگه‌ی ناڤۆکی له لایه‌ن ئێران دژی به‌رجام نییه\nواشنتن بە شێوەی فەرمی دانی به‌وه‌دا نا کە گەڵاڵەی ئێران بۆ دروست کردنی دوو هێزگه‌ی ناڤۆکی لە لایەن ڕووسیا لەگەڵ به‌رجام دژایه‌تی نییه.\nبە ڕاپۆرتی ئاژانسی هەواڵی مێهر لە سپۆتینگ، واشنتۆن بە شێوەی فەرمی دانی به‌وه‌دا نا کە گەڵاڵەکانی تاران بۆ دروست کردنی دوو هێزگه‌ی ناڤۆکی لە لایەن ڕووسیاوە لە درێژەی بڕگه‌کانی " بەرنامەی گشتی هەنگاوی هاوبەش " – بەرجام – نابێت.\nبە گوێرەی ڕاپۆرتی ماڵپه‌ڕی هەواڵی " واشنتۆن فری بیکەن "، بەرپرسانی دەوڵەتی ئەمریکا ڕایانگەیاند کە فەرمانەکانی سەرۆک کۆماری ئێران بۆ دەستپێکی پڕۆژەی دروست کردنی دوو هیزگه‌ی ناڤۆکی نوێ، لەگەڵ " بەرنامەی گشتیی هەنگاوی هاوبەش- به‌رجام" یه‌کده‌گرێته‌وه.\nوەزارەتی کاروباری دەرەوەی ئەمریکا وێڕای پشتڕاس کردنەوەی ئەم هەواڵە ڕایگەیاند کە بەرجام دروست کردنی ڕاکتۆری ئاوی قورس سنووردار ناکاتەوە.\nجێی باسە کە " عەلی ئەکبەرساڵحی " سەرۆکی ڕێکخراوی ناڤۆکی ئێران ڕۆژی پێنجشەممە ڕایگەیاند کە بە پێی فەرمانی سەرۆک کۆماری ئێران، تاران بۆ دروست کردنی دوو هێزگه‌ی ناڤۆکی نێزیک بە دە ملیار دۆلار سەرمایەدانەری کردووە.\nئەمە لە حاڵێکدایە کە " ئەلەکساندر نۆواک " وەزیری وزەی ڕووسیاش لە بەڕێوەچوونی قۆناغە سەرەتاییەکان بۆ دروست کردنی ئەم دوو هێزگه لە ئێران، هەواڵی دا.\nشیاوی باسە کە ڕووداوەکانی ئەم دواییانە لە گەڵ شەپۆلی ڕەخنەکانی یاسادانەرانی کۆماری خوازی ئەمریکا ڕووبەڕوو بووەوە؛ کەسانێک کە بە توندی لە سەر دوژمنانە بوونی مەبەستەکانی ئێران جەخت دەکەنەوە.\nسایتی هەواڵی واشنتۆن فری بیکەن لە " تێد کرووز " بەربژێری پێشووی هەڵبژاردنەکانی سەرۆک کۆماری ئەمریکا پاگەندەی کرد کە ڕەزایەتی فەرمیی واشنتۆن لەگەڵ هێزگه‌ی ناڤۆکی لە ئێران " نوێترین نیشانە لە مەترسیانە و کۆتابیرانە بوونی گرێبەستی ناڤۆکی " ی نێوان واشنتۆن و تارانە.


بە گوتەی چاودێران شاڵاوی چاندنی تۆوی دووبەرەكی و رق و كینە و سوككردنی یەكتری و تۆمەتبەخشینەوە لەلایەن حزبەكانەوە لە نێو كۆمەڵگەی كوردیدا بەردەوامی هەبووە، ئەمەش كاریگەری هەبووە لە سەر پەرەدان بەم دیاردەیە و گواستنەوەی لە نەوەیەكەوە بۆ نەوەیەكی دیكە، ئەمەش وای كردووە، كە گەلی كورد بە هیچ یەكێك لە ئامانجە بنەڕەتییەكانی نەگات.\nبڵاوكردنەوەی رق و كینە\nكاراكتەری سەرەكی بڵاوكردنەوەی ئەم تۆوی دووبەرەكی و رق و كینەیەش، سەركردەی یەكەمی پارتە سیاسییەكانی كوردستان و كادر و لایەنگر و رۆشنبیر و میدیاكارەكانیانن.\nهەر لە سەرەتای دەستپێكردنی شۆڕشەكانی كوردستانەوە، بە رای زۆرینەی چاودێران لە سەر دەسەڵات و پارە ناكۆكی كەوتووەتە نێوان سەركردە سیاسی و سەربازییەكان و دواجار گەیشتووەتە حاڵی ئینشیقاق و راگەیاندنی شەڕ و لەوێشەوە بۆ تێوەگلاندنی جەماوەر بە گشتی.\nلەئینشیقاقەوە بۆ سوككردنی یەكتری\nزۆرینەی حزبە سیاسییەكانی كوردستان لە مێژووی دروستبوونیاندا چەند جارێك دووجاری ئینشیقاق بوون، لە دوای ئەمەش هەرچی سوكایەتی‌و بێڕیزیكردنە بە یەكتری دەیكەن.\nپارتی دیموكراتی كوردستان لە ساڵی 1964 دووچاری ئینشیقاق بوو، كاتیَ برایم ئەحمەد و جەلال تاڵەبانی وەك باڵی مەكتەبی سیاسی لە مەلا مستەفا بارزانی سەرۆكی پارتی جیابوونەوە.\nشەڕی میدیایی ئەم دوو لایەنە لەو كاتەوە دەستیپێكردووە و تاكو ئێستا بەجۆرێك لە جۆرەكان بەردەوامە، چەندین دەستەواژە و دروشمی دژبەیەكیان داهێناوە و لەگەڵ توندبوونی ململانێكانیاندا دووبارەی دەكەنەوە، بەڵام ئێمە لێرەدا ئاماژە بەو دەستەواژانە ناكەین.\nیەكێتی نیشتمانی كوردستان لە مێژووی دروستبوونیەوە دووچاری چەندین ئینشیقاق بووە، كە كاریگەرترینیان جیابوونەوەی نەوشیروان مستەفا و باڵی ریفۆم بوون، كە دواتر بزوتنەوەی گۆڕانیان راگەیاند.\nحزبی دیموكراتی كوردستانی ئێران دوو چاری ئینشیقاق بووە و ئێستا دوو حزبن.\nكۆمەڵە بە هەمانشێوەی دیموكرات ئەوانیش بوونە دوو باڵ.\nحزبی زەحەتكێشانی كوردستان ئینشیقاقی تێكەوت و دواتر سكرتێری حزبەكە دوورخرایەوە و ئەویش حزبی ئایندەی دروست كرد.\nبە هەمان شێوە دوای یەكگرتنی بزوتنەوەی ئیسلامی و بزوتنەوەی راپەڕینی ئیسلامی و راگەیاندنی بزوتنەوەی یەكبوونی ئیسلامی، لە ساڵی 2001 لێكهەڵوەشانەوە و جگە لە مانەوەی بزوتنەوەی ئیسلامی بە بچوكی، كۆمەڵی ئیسلامی و چەند گروپێكی دیكەی توندڕەوی دیكەی لێ دروست بوو.\nهاوشێوەی ئەم حزبانە، حزبەكانی دیكەش بەردەوام خەڵكیان لێ جیابووەتەوە و تووشی ئینشیقاق بوون، لە وێنەی پارتی كرێكارانی كوردستان، بزوتنەوەی گۆڕان، یەكگرتووی ئیسلامی، كۆمەڵی ئیسلامی كوردستان‌و حزبی سۆسیالیست.\nئەگەری ئینشیقاقی نوێ\nپرسی ئینشیقاق لە نێو حزبە سیاسییەكاندا و باڵباڵێن، هێشتاش هەر گەرمە و زۆرجار باس لەرودانی ئینشیقاقی نوێ لە نێو چەند حزبێكدا دەكرێت.\nلەوانە یەكێتی نیشتمانی كوردستان كە باڵی دەستڕۆیشتوو و جێگرەكانی تێدایە.\nبە پێی میدیاكان پارتی دیموكراتی كوردستان باڵی نێچیرڤان بارزانی و مەسرور بارزانی تێدایە.\nهەروەك لە ناو یەكگرتووی ئیسلامی و كۆمەڵی ئیسلامی و حزبی سۆسیالیست و بزوتنەوەی ئیسلامی‌و شیوعیش خەڵكی ناڕازی بوونیان هەیە و مەترسی ئینشیقاقیان لێ دەكرێ.\nدەسەڵات و پارە\nوەك چاودێران دەڵێن، ئینشیقاق ئەگەر لە سەر فكر و بۆچوون و ئاڕاستە و میكانیزمی كاری سیاسی بێت، ئەوا كارێكی ئاسایی دەبێت، رەنگە لایەنی ئەرێنیشی هەبێت، بەڵام زۆرینەیان لەسەر دەسەڵات و دارایی بووە.\nبەڵام ئەوەی جێی نیگەرانییە، هیچ كام لە جیابوونەوە و ئینشیقاقانە، بە ئاسایی بەسەر كۆمەڵگادا رێینەكردووە، بەڵكو وێڕای راهێنانی خەڵكی ئاسایی بە دژایەتی و سووككردنی یەكتری، لە هەمانكدا هەندێ جار گەیاندوویانەتە شەڕی براكوژیش.\nجیا لەدژایەتیكردنی باڵە جیابۆوەكان، دژایەتیكردنی حزبەكانی دیكەش لە نێوان خۆیاندا بە نمونەی پارتی و پەكەكە، پارتی و گۆڕان، یەكێتی و ئیسلامییەكان، كۆمەڵە و دیموكراتی رۆژهەڵات لە رابردوو و ئێستاشدا گەیشتووەتە حاڵێك هەموو سنورەكانی بەزاندووە و قوڵبووەتەوە بۆ نێو خەڵكی ئاسایی، كە زۆر جار لە كەسوكاری یەكتری‌و ئەندامانی خانەوادەیەك لە ماڵێكدا بەهۆی سوكایەتیكردن بە حزبەكانیان پەلاماری یەكتریان داوە.\nبە رای پسۆڕانی سیاسی، ململانێ و ركابەری نێوان حزبەكان كارێكی ئاساییە بۆ دەرخستنی بەرنامەی یەكتری بۆ جەماوەر، بەڵام كاتێ نائاساییە، سەركردە و كادران و میدیای ئەم حزبانە هەموو سنورەكان ببەزێنن لە سوكایەتیكردن بە یەكتری و تۆمەتبەخشینەوە، تەنانەت بگاتە حاڵی راكێشانی دەستی بێگانە و دوژمن بۆ سەر یەكتری و هەڵبەستنی تۆمەتی "جاش"ی وڵاتانی دەرودراوسێ.\nبە رای چاودێران، ئەم حزبانە لە پێناو شكاندنی ملی بەرامبەرەكانیاندا ئامادەی هەموو كردەوەیەكن، تەنانەت، كە میللەت و خاك و نیشتمانیش بخەنە مەترسییەوە و هەندێ جاریش ئەمەیان كردووە، بە نمونەی رووداوەكانی ئابی 1996.\nدوو ئاڕاستەی جەماوەری\nئەم جۆرە لە سیاسەتكردن لە كوردستان خەریكە، كۆمەڵگا بۆ دوو ئاڕاستە دابەش دەكات، ئاراستەیەك كە لەگەڵ حزبە و بەم شێوەیە راهێندراوە، ئامادەیە هەموو شتێك بۆ مانەوەی حزبەكەی و سەركردەكەی بكات، تەنانەت ملی براكەی خۆشی بپەڕێنێت، چاك‌و خراپی حزبەكەی بەباش و چاك‌و خراپی بەرامبەرەكەی بە خراپ دابنێ.\nلە بەرامبەردا ئاڕاستەیەكی دیكە لە كۆمەڵگادا هەیە، كە ئێستا لە زیادبووندایە، لە سیاسەت و كاری حزبە سیاسییەكان بێزار بووە و ئامادە نییە، تەنانەت گوێشیان بۆ بگرن، چونكە پێیانوایە، هەموو قسەكانیان دووبارە و ناڕاستن، بەشێكیشیان تۆمەتبەخشینەوە و سووككردنی یەكترییە.\nلە دوای سەرهەڵدانی قەیرانی دارایی و سیاسی لە هەرێمی كوردستان و قوڵبوونەوەی ناكۆكییەكانی نێوان پارتی و پەكەكە لە سەر پرسی رۆژئاوای كوردستان تادێت شاڵاوی تۆمەتبەخشینەوە و سووككردن زیاتر دەبێت.\nهەروەها هێرشكردنە سەر یەكتری لە لایەن پارتی و گۆڕانەوە لە پەرەسەندندایە، لە میدیاكانەوە، لە كۆبوونەوە حزبی و جەماوەرییەكاندا ئەم حزبانە هێرشی توند دەكەنە سەر یەكتری، تەنانەت لە چوارەمین دیداری سلێمانی لە هەفتەی رابردوو بە بەرچاوی چەندین میوانی بێگانەوە سەرۆكی پەرلەمان و سەرۆكی حكومەت هێرشیان كردە سەر یەكتری.\nهەر بەبەرچاوی ئەم بێگانانەوە نوێنەرانی پارتی خەریكبوو پەلاماری سەرۆكی پەرلەمان بدەن و هێزی ئەمنی برایە نێو هۆڵی دانیشتنەكانەوە.\nچاودێرانی رەوشەكە، خوێندنەوەیان وایە، كە بەم شێوازی سیاسەتەی حزبەكان، ئایندەیەكی رۆشن بۆ گەلی كوردستان لە ئارادانییە، لەگەڵ ئەوەشی لە رووی هەرێمی و نێودەوڵەتییەوە هەلێكی گەورە بۆ كورد هەڵكەوتووە.\nوەك شارەزایانی مێژوویش باسی دەكەن، كورد لە رابردوویشدا هەر بەم هۆیەوە چەندین هەلی دیكەی لە دەست داوە ، تا حاڵی بەم رۆژە گەیشتووە.\nئه‌م بابه‌ته 2839 جار خوێنراوه‌ته‌وه


حه‌ماس ڕۆكێت ده‌گرێته ئیسرائیل\nی مانگی شه‌ش ١٠, ٢٠٠٦\nباڵی چه‌كداری گروپـی حه‌ماس كه ئـێـستا حوكمڕانی فه‌له‌سـتین ده‌كه‌ن ده‌ڵێن ڕۆژی شه‌ممه ڕۆكێـتیان گرتۆته ئیسرائیل كه بۆ یه‌كه‌م جاره له دوای زیاتر له سـاڵـێـك كارێـكی له‌و جۆره بكه‌ن.\nبه‌رپـرسـانی له‌شـكری ئیسـرائیلی ده‌ڵێن ئـێـسـتا ڕوون نیه ئه‌گه‌ر هیچ له‌و ڕۆكـێتانه كه‌وتبێته ناو ناوچه‌كانی ئیسرائیله‌وه، وه هیچ زیان لێ كه‌وتنێـك تۆمار نه‌كراوه.\nده‌سـته‌ی چه‌كداره‌كانی قه‌سـامی سه‌ر به حه‌ماس بڕیاریان داوه هێرشـی زیاتر له دژی ئیسرائیل ئه‌نجام بده‌ن. گروپـه‌كه كۆتایی هێنان به ئاگربه‌ستی نافه‌رمی ڕاگه‌یاند دوای ئه‌وه‌ی ڕۆژی هه‌ینی له چه‌ند زه‌برێـكدا ئیسرائیل 10 فه‌له‌سـتینی كوشت. كوژراوه‌كان بریتین له 7 هاوڵاتی كه سـیانیان منداڵن، له‌گه‌ڵ 3 چه‌كداری فه‌له‌سـتینی.\nسه‌رۆكی فه‌له‌سـتینی مه‌حمود عه‌باس ڕووداوه‌كه‌ی سه‌رزه‌نشت كرد و به كوشـتاركاریـیه‌كی خوێناوی ناساند و سێ ڕۆژ ماته‌مینی ڕاگه‌یاند.\nسه‌رۆكی فه‌رمانده‌كانی له‌شـكری باشوری ئیسرائیل ژه‌نه‌ڕاڵ Yoav Galant گوتی له‌شـكری ئیسرائیل پـێـی ناخۆشه هاوڵاتیانی سـڤیـل كوژراون. به‌ڵام ده‌شڵێت ئه‌ركی سه‌ر شـانمانه ئیسرائیل له هێرشه ڕۆكێـته‌كانی فه‌له‌سـتینیـیه‌كان بـپارێزین.\nوه‌زاره‌تی ده‌ره‌وه‌ی ئه‌مریكی دڵـگرانی خۆی ڕاگه‌یاند سه‌باره‌ت به كوژرانی هاوڵاتیـیانی سـڤیـل، وه ئیسرائیل و فه‌له‌سـتیـنی‌یه‌كانی هاندا كه دان به خۆیاندا بگرن تا بارودۆخه‌كه ئاڵۆزتر نه‌بێت.\nله‌شـكری ئیسرائیلی ده‌ڵێت لێدانه له‌شـكریـیه‌كانی بۆ سه‌ر كه‌رتی غه‌ززه ڕاده‌گرێت له‌و كاته‌ی كه لێـكۆڵینه‌وه له‌سه‌ر لێدانه‌كانی ڕۆژی هه‌ینی ده‌كات. ئیسرائیل ده‌ڵێت ئامانجی ئه‌و چه‌كداره فه‌له‌سـتینیــیه‌كانه، ئه‌وانه‌ی ڕۆكێت ده‌گرنه ئیسرائیل.


سەعدئابادی نوێ: سیاسەتی تەوقی نەرم\nلەلایەن مامەند رۆژە 2/10/2017\nتورکیا، ئێران و عێراق بۆ تەوقی هەرێمی کوردستان و لەباربردنی پرۆژەی سەربەخۆیی، لە دەوری پەیمانێکی نوێ کۆدەبنەوە. ئەم پەیمانە جۆرێک لە سەعدئابادی نوێیە کە ئامانجی گەمارۆدان، گرمۆڵەکردن، داپڵۆسین و گیرۆدەکردنی هەرێمی کوردستانە. پێدەچێ ناوکی ئەم پەیمانە نوێیە لە حوزەیرانی رابردووەوە دانرابێت.\nلە ئەنجامی ئەم رێککەوتنە سێقۆڵییەدا، حکومەتی عەبادی دەستی بە هەڵمەتێک کردووە کە بە متمانە بەخۆکردنێکی بەرزەوە بە گوتاری هێرشبەر رووبەڕووی هەرێمی کوردستان دەبێتەوە.\nئێستا دەپرسین گەلۆ: لەدوای گشتپرسی و لەدوای هێرشی عەبادی و هاوسێکان، حکومەتی هەرێمی کوردستان چۆن دەتوانێ بەرەنگاری ئەم ئالیەتە سێقۆڵییە ببێتەوە؟ کارتەکانی کوردستان چین؟\nپەیمانی سێقۆڵی: ستراتیژی تەوقی نەرم\nئەوەی ئێستا لەنێوان عێراق، ئێران و تورکیا بەنیسبەت هەرێمی کوردستانەوە دەگوزەرێ، نوسخەی تازەی پەیمانی سەعدئابادە کە بۆ دەستەمۆکردنی حکومەتی هەرێمی کوردستان رووی تێکراوە. ئەم هێزانە دەیانەوێ بە تەوقی نەرم لە سێ لاوە هەرێمی کوردستان کۆنترۆڵ بکەن. بۆیە ئامانجیان لە تەوقی نەرم ئەمەیە: گەمارۆدان، گرمۆڵەکردن، تێکبەردان، لاوازکردن و چۆک پێدادان.\nتاکتیکی ئەم پەیمانە سێقٶڵییە لە تاکتیکی کەمتیار دەچێت. سەرەتا بە تاکتیکی کەمتیار رووبەڕووی هەرێمی کوردستان دەبنەوە و دواجاریش بە تاکتیکی ئاناکۆندا نێچیرەکە هەڵدەلووشن. تاکتیکی کەمتیار چۆنە؟ سەرەتا لە چواردەورەوە گەمارۆی نێچیرەکە دەدەن. ئەوەندە سەبردەکەن و ئەوەندە گەمارۆکە توند دەکەن هەتاوەکوو نێچیرەکە بڕستی لێدەبڕێ و دادەهێزرێت. ئەوجا لە لاوازترین گۆشەوە پەلاماری دەدەن.\nئەم سێ دەوڵەتە دوو رێکاری سیاسییان بۆ جڵەوکردنی خواستی سەربەخۆیی هەرێمی کوردستان رەچاو کردووە: یەکەم، سیاسەتی تەوقی نەرم و دووەمیش سیاسەتی تەوقی زبر. بۆچی یەکەمجار روویان لە سیاسەتی تەوقی نەرم کردووە؟ لەبەر بنکە سەربازییەکانی ئەمریکا ناوێرن سیاسەتی تەوقی زبر پیادە بکەن. بەڵام هەر لە ئێستاوە ئامادەکاری بۆ تەوقی زبر دەکەن. ئەنجامدانی مانۆڕە سەربازییە هاوبەشەکانی تورکیا – عێراق و ئێران – عێراق لەم چوارچێوەیەدایە.\nکارتەکانی عێراق: سیاسەتی تەوقی نەرم\nحکومەتی عێراق دەستبەجێ لە پەرلەمان 12 مادەی بە پەسەندکردن داوە. لەناو ئەم 12 مادەیەدا کارتەکانی عێراق دەخوێنرێنەوە. ئەم پرۆژەیە بە سادەترین شێواز، واتای راگەیاندنی جەنگ دەگەیەنێت. راستییەکەی عەبادی جەنگی راگەیاندووە، بەڵام لەبەر جەنگی داعش و لەبەر فشاری هاوپەیمانان جارێ ناوێرێ ئەم دۆسێیە بکاتەوە. کەوابوو سیاسەتی تەوقی زبر هەر دێتەکایەوە.\nئەوەی هەرێمی کوردستانیش چاوەڕێی دەکرد راست دەرچوو: لۆژیکی بەرپرسیارانی عێراق نەگۆڕاوە و ئێستاش مافەکانی کورد بە زیادەڕەوی وەسف دەکەن و خاک و خەڵکی کوردستان بە هی عێراق دەزانن، باوەڕیان بە فیدراڵیزم نییە، سانترالیستن، فرەییخواز نین و تاکخوازن، دیموکرات نین و ئاوتۆکرات و بگرە تۆتالیتاریانن.\nواتە: ئەم جەنگە چ گشتپرسی بکرایە و چ نەکرایە، هەر رووی دەدا. کەوابوو گشتپرسی پەردەی لەسەر هەڕەشەیەکی خەوتوو هەڵماڵیوە و بە نێودەوڵەتیی کردووە. ئەمەیە کە دەڵێین گشتپرسی بووەتە هۆکاری ئاسایشی نیشتمانی!\nبەغدا لە هەنگاوی یەکەمدا دەیەوێ لەڕێی دەستگرتن بەسەر سەرچاوەکانی بەرهەمهێنانی هێز و سەروەریدا، کوردستان بشکێنێت. بۆ ئەمەش دەروازە سنوورییەکان و فڕۆکەخانەکانی بە ئامانج گرتووە. تورکیا و ئێران بەڵێنی هاوکارییان پێداوە. راستەوخۆ خۆیان نا، بەڵکوو لەڕێی عیراقەوە دەیانەوێ تاکتیکی کەمتیار لەسەر کوردستان پیادە بکەن، چونکە رەوایی زیاتری هەیە. ئەگەر بەغدا ئەمەی بۆ بچێتە سەر، لە هەنگاوی دووەمدا سیاسەتی تەوقی زبر دەستپێدەکا و هەڵدەکوتێتە سەر ناوچە کوردستانییە جێناکۆکەکان و سەرچاوەکانی نەوت.\nلە سیاسەتی تەوقی نەرمدا، دەیەوێ دەست بەسەر خاڵە سنوورییەکاندا بگرێ، فڕۆکەخانەکان رابگرێ، کەلوپەلی پێویستی کوردستان راگیر بکا، داراییەکانی وزەی کوردستان بلۆک بکا، دەست بەسەر گومرگەکاندا بگرێ کە مانگانە بڕی 250 میلیۆن دۆلار داهات دەستەبەردەکەن.\nبەکورتی بەغدا دەیەوێ دەست بنێتە بینەقاقای کوردستانەوە. بەغدا، تاران و ئەنکەرە هیچ حسابێک بۆ دەنگی سێ ملیۆن کوردستانی ناکەن و راستییەکەی دەیانەوێ شکۆی کوردستانییان بشکێنن. تورکیا دەڵێ تەنها لەگەڵ عێراق مامەڵە دەکەین و تەنها لەوان نەوت دەکڕین و تەنها کارمەندەکانی ئەوان لەسەر سنوور قبوڵ دەکەین. ئێران دەڵێ تاوتوێی جێگیرکردنی کارمەندەکانی عێراق لە دەروازە سنوورییەکان دەکەین و هاوردەکردن و هەناردەکردنی بەرهەمە نەوتییەکان رادەگرین.\nئامانج لە تەوقی نەرم چییە؟\nئامانج لە تەوقی نەرم ئەم فۆرموولەیە: گەمارۆی دەدەم، گرمۆڵەی دەکەم، لاوازی دەکەم و چۆکی پێدادەدەم. واتە ئامانج تەسلیمبوونی هەرێمی کوردستان و ناچارکردنیەتی بە سیاسەتی دراوسێکان. ئەمە نوسخەی تازەی کۆلۆنیالیزمە. ئەمە داگیرکارییەکی نوێیە کە دەیەوێ بە سیاسەتی تەوقی نەرم کوردستان قووت بدات.\nپەیامی پەیمانی سەعدئابادی نوێ ئەمەیە کە بە کوردستان و کوردستانییان دەڵێن: تۆ نابێ سەروەر و سەربەخۆ بی، نابێ لە بازنە و جغزی ئێمە دەربچی، نابێ بەهێز بیت. تۆ دەبێ پاشکۆ بی، دەستەمۆ بی، گرمۆڵە بی، لە کۆنترۆڵی ئێمەدا بیت.\nبەمجۆرە بە تەوقی نەرم دەیانەوێت: کوردستان لە پێگەی هێرشی گشتپرسی بگێڕنەوە، گەمارۆی بدەن، فشاربخەنە سەری، داوای رادەستکردنەوەی گومرگەکان، دەروازە سنوورییە زەمینی و ئاسمانییەکان و داراییەکان و سەرچاوەکانی وزە بکەن.\nئامانجی ستراتیژی لەمە چییە؟\nئامانجی ستراتیژیی سەرەکی تێکشکاندنی ئیرادەی گەلی کوردستانە کە بە چارەنووسی دەستەمۆیی رازی ببێ و داوای سەروەری و سەربەخۆیی نەکات. بەڵام ئامانجی ستراتیژیی لاوەکیشی هەیە. ئەمیش بریتییە لەوەی لەڕێی گوشاری ئابووری و گەمارۆی نەرمەوە، سەرمایەگوزاری لەسەر درزە ناوخۆییەکان بکەن. دەیانەوێ هێزە کوردستانییەکان بەگژ یەکدا بکەن و بەمجۆرە دووبەرەکی لە ریزەکاندا بنێنەوە. تەنانەت بۆیان بکرێ هەوڵدەدەن جەنگی ناوخۆییش بنێنەوە. سەیری گوفتارەکانی عەبادی بکەن کە دەڵێ: ئێوە هاووڵاتی پلە یەکن.\nئیدارەی قەیران: کارتەکانی کوردستان\nکەوابوو: دەبێ لە هەرێمی کوردستان بە وردی سیاسەتی تەوقی نەرم بخوێنینەوە. لە سیاسەت، ستراتیژی و تاکتیکەکانی نەیاران بکۆڵینەوە. کارتەکانی نەیاری ستراتیژی کەشف بکەین. ئەوجا بەپێی ئەمە سیاسەت، ستراتیژی، تاکتیک و کارتەکانی خۆمان دیاری بکەین و بجووڵێینەوە.\nلێرەدا بەهێزکردنی گوتاری مقاومەت گەلێک گرنگە. دەبێ هەموو ئامرازەکانی راگەیاندن، مینبەری پەرستگەکان، گوتاری سیاسی، میدیایی و دینی لەسەر تۆکمەکردنی گوتاری بەرخودان چڕبکرێتەوە، دەبێ گوتاری مەزڵوومیەتی گەلی کوردستان بەرزبکرێتەوە، بەڵام هاوکات دەبێ بیر لە گوتار و سیاسەتی هێرشبەریش بکرێتەوە.\nدەبێ بزانین کوردستان گەلێک کارتی بەدەستەوەن: کارتی گشتپرسی و جەماوەری ملیۆنی، کارتی مەزڵومیەت و رەوایی دۆزە سیاسییەکەی، کارتی کوردی رۆژهەلات لە دژی ئێران، کارتی کوردی باکوور لە دژی تورکیا، کارتی عەرەبی سوننە (لەدژی عێراق)، کارتی پشتیوانیی هاوپەیمانان و بنکە سەربازییەکانی ئەمریکا، کارتی ئاو و تاد.\nبەڵام، لە هەمووی گرنگتر ئەوەیە ئەم کارتانە چۆن بقۆزینەوە؟ دەبێ خاوەنداری لە ئیرادە و دەنگەکانمان بکەین و بڵێین: شکۆی ئێمە دەنگی بەڵێیە.\n13329 ژمارەی بینین


سه‌رۆكی هه‌رێمی كوردستان دوای نه‌ورۆز لایه‌نه‌كان بانگهێشتی كۆبوونه‌وه ده‌كات\nبه‌ڕێز نێچیرڤان بارزانی سەرۆکی هەرێمی کوردستان به بۆنه‌ی نەورۆز پەیامێک بڵاودەکاتەوە و هەموو لایەنە کوردستانییەکان بۆ کۆبوونەویەکی هاوبەش لە سەرۆکایەتیی هەرێمی کوردستان لە دوای نەورۆز بانگهێشت دەکات.\nجه‌ژنى نه‌ورۆز و سه‌رى ساڵى تازه‌ى كوردى له خێزان و كه‌سوكارى سه‌ربه‌رزى شه‌هیدان و ئه‌نفالكراوان، گه‌لى كورد و ته‌واوى كوردستانییان له وڵات، له هه‌نده‌ران، له هه‌ر كوێ بن، له پێشمه‌رگه قاره‌مانه‌كان و هێزه ئه‌منییه‌كان، به گه‌رمى و له دڵه‌وه پیرۆز ده‌كه‌م، له هه‌موو ئه‌و گه‌ل و وڵاتانه‌ش پیرۆز بێت كه جه‌ژنى نه‌ورۆز ده‌گێڕن، هه‌موو ساڵێك به خۆشى.\nپیرۆزباییى تایبه‌ت، سوپاس و پێزانین بۆ ته‌واوى تیمه پزیشكى و ته‌ندروستییه‌كان و هه‌موو ئه‌و لایه‌نه په‌یوه‌ندیدارانه كه بۆ ساڵى دووهه‌م له به‌ره‌ى پێشه‌وه‌دان بۆ به‌ره‌نگاربوونه‌وه‌ى په‌تاى كۆڤیدى نۆزده و گیان و سه‌لامه‌تیى هاووڵاتییان ده‌پارێزن. ئه‌وان خزمه‌تێكى گه‌وره ده‌كه‌ن، ده‌ستى ماندوونه‌بوونیان ده‌گوشم.\nبه ڕێزه‌وه یادى هاوكارانیان ده‌كه‌ینه‌وه كه له‌م پێناوه‌دا گیانیان به‌خشى، هه‌روه‌ها هه‌موو ئه‌وانه‌ش به‌بیر ده‌هێنینه‌وه كه به‌و په‌تایه گیانیان له ده‌ست دا. هاوخه‌مى خێزان و كه‌سوكاریانم. هیواى سه‌لامه‌تى و زووچاكبوونه‌وه بۆ هه‌موو تووشبووان ده‌خوازم. سوپاس و ده‌ستخۆشى بۆ پێشمه‌رگه و ئاسایش و زێره‌ڤانى و فریاكه‌وتن و هه‌موو ئه‌وانه‌ى له جێبه‌جێكردنى ڕێكاره‌كانى خۆپارێزیدا، هاوكار و پشتیوانن.\nنه‌ورۆز جه‌ژنى پیرۆزى نه‌ته‌وه‌یى و هێماى سه‌ركه‌وتن و ژیانه‌وه و ئازادیى گه‌لى كورده. ساڵ و سه‌ره‌تایه‌كى نوێیه، وه‌ك هه‌میشه ئومێد و هێز و وره‌مان پێده‌به‌خشێت. با هه‌موومان له سه‌ره‌تاى نوێدا به خۆماندا بچینه‌وه، سوود له هه‌ڵه‌كانى ڕابردوو وه‌رگرین و به‌خشنده و لێبورده بین. با هه‌موومان به ئومێد و گه‌شبینییه‌وه بۆ ئاینده‌یه‌كى گه‌شتر بڕوانین. هه‌موو هێز و توانامان یه‌كبخه‌ین، پێكه‌وه كار بكه‌ین، شان بده‌ینه به‌ر و سه‌ختییه‌كان تێپه‌ڕێنین.\nسه‌ركه‌وتن و به‌ره‌وپێشچوون، ژیان و گوزه‌رانێكى باشتر بۆ هاووڵاتییان، مسۆگه‌ركردنى مافه ده‌ستوورییه‌كانى گه‌لى كوردستان، یه‌كڕیزى و ته‌بایى و پێكه‌وه‌ییمان لێ ده‌خوازێت. ده‌بێ كۆتایى به ململانێ و ناكۆكییه‌كانى لایه‌نه سیاسییه‌كانى كوردستان بێت كه هه‌رگیز له زیان و لێكترازانى زیاتر، هیچى دیكه‌ى بۆ كوردستان لێ به‌دینه‌هاتووه.\nبا هه‌موومان، با هه‌موو لایه‌ن و پێكهاته‌كان له‌خۆبورده بین، بۆ ئاینده‌یه‌كى باشترى كوردستان پێكه‌وه كار بكه‌ین و دیموكراسى و ئازادى بپارێزین. هه‌ر له‌م پێناوه‌دا دواى جه‌ژن هه‌موو لایه‌نه‌كان بانگهێشتى كۆبوونه‌وه‌یه‌كى هاوبه‌ش له سه‌رۆكایه‌تیى هه‌رێمى كوردستان ده‌كه‌م.\nبۆ چاره‌سه‌ركردنى كێشه‌كان له‌گه‌ڵ حكوومه‌تى فیدراڵ و كێشه‌كانى عێراق به‌گشتى، دووپاتى ده‌كه‌مه‌وه كه هه‌رێمى كوردستان هاوكار و یارمه‌تیده‌ر ده‌بێت، له‌پێناو سه‌قامگیرى و ئاشتى و داهاتوویه‌كى باشتردا بۆ وڵات، هه‌موو هه‌وڵێك ده‌دات. ده‌بێ هه‌مووان ئه‌وه باش بزانن كه چاره‌سه‌ریى كێشه‌كانى هه‌رێمى كوردستان له‌گه‌ڵ حكوومه‌تى فیدراڵ، كلیلى ئارامى و سه‌قامگیرى و پێشكه‌وتنى عێراقه.\nئێمه بۆ هه‌موو چاره‌سه‌رێكى دوور له خۆسه‌پێنى ئاماده‌ین كه مافه ڕه‌واكانى گه‌ل و پێكهاته‌كانى عێراق، تایبه‌تمه‌ندى و مافه ده‌ستوورییه‌كانى هه‌رێمى كوردستان مسۆگه‌ر بكات، سیسته‌مى فیدراڵى و پره‌نسیپ و بنه‌ماكانى هاوبه‌شى و سازان و هاوسه‌نگیى ڕاسته‌قینه بپارێزێت. داوا له كۆمه‌ڵگه‌ى نێوده‌وڵه‌تى و نه‌ته‌وه یه‌كگرتووه‌كان ده‌كه‌ین، پشتیوان و هاوكار بن له چاره‌سه‌ره‌كردنى كێشه‌كانى عێراق.\nهه‌ر له‌م یاده‌دا دووپاتى ده‌كه‌ینه‌وه كه هه‌رێمى كوردستان وه‌ك هه‌میشه به فاكته‌رى ئارامى و سه‌قامگیرى و لانه‌ى پێكه‌وه‌ژیان و لێبورده‌یى و یه‌كترقبووڵكردن له ناوچه‌كه‌دا ده‌مێنێته‌وه. له كاركردن و هاوكارى و هه‌ماهه‌نگى له‌گه‌ڵ هاوپه‌یمانان و كۆمه‌ڵگه‌ى نێوده‌وڵه‌تى به‌رده‌وام ده‌بێت. له‌سه‌ر بنه‌ماى به‌ها و به‌رژه‌وه‌ندیى هاوبه‌ش، په‌ره به په‌یوه‌ندى و هاریكارى و هاوبه‌شى له‌گه‌ڵ وڵاتانى ناوچه‌كه و جیهان ده‌دات. به هه‌موو توانایه‌كه‌وه له‌گه‌ڵ جیهان ڕووبه‌ڕووى تیرۆر و توندڕه‌وى ده‌بینه‌وه.\nهه‌ر له‌و بۆنه‌یه‌دا داوا له هاووڵاتیانى ئازیز ده‌كه‌م له گه‌شت و سه‌یراندا هه‌موو ڕێكاره‌كانى خۆپارێزى و یاساكانى هاتوچۆ به ته‌واوه‌تى ڕه‌چاو بكه‌ن و خۆیان و سروشتى جوانى كوردستان بپارێزن. خواى مه‌زن كوردستان و كوردستانییان بپارێزێت. جه‌ژنى نه‌ورۆز له هه‌مووتان پیرۆز بێت، هیوادارم هه‌موومان جه‌ژن و بۆنه‌كانى داهاتوو له كه‌ش و دۆخێكى باشتردا بكه‌ینه‌وه.\n« پەیامى سکرتێرى گشتیى یەکێتى نەتەوەیى دیموکراتى کوردستان YNDK بەبۆنەى جەژنى نەورۆزەوە پارتی دیموكراتی كوردستان (26)ەمین ساڵیادى دامەزراندنی دامه‌زراندنی YNDK پیرۆز ده‌كات »


ڕێکخستنی گشتیی حیزبی دێموکرات کۆ بوونەوەیەکی تەشکیلاتی بەڕێوە برد\n17:33 - 11 خەرمانان 2719\nکوردستان میدیا: ڕێکخستنی گشتی حیزبی دێموکراتی کوردستانی ئێران لە دەرەوەی وڵات کۆبوونەوەیەکی تەشکیلاتی بۆ سەرجەم کومیتەکانی حیزبی دێموکرات بەڕێوە برد.\nڕێکخستنی گشتیی حیزبی دێموکرات لە دەرەوەی وڵات ڕێکەوتی ٩و١٠ی مانگی خەرمانان کۆبوونەوەیەکی بەرینی بۆ بەرپرسانی کۆمیتەکانی دەرەوەی وڵات لە شاری برێمنی ئاڵمان بەڕێوە برد .\nکۆبوونەوەکە بە بەشداری ''دارا ناتق'' جێگری بەرپرسی دەزگای گشتیی ڕێکخستنی حیزبی دێموکراتی کوردستانی ئێران، ''کاوە عەبداڵی'' بەرپرسی ڕێکخستنی گشتیی حیزبی دێموکرات لە دەرەوەی وڵات، بەرپرسان و جێگرەکانی ناوەندەکانی ڕێکخستن و بەرپرسانی کۆمیتەکانی دەرەوەی وڵات بەڕێوە چوو.\nلە دەستپێکی کاری کوبوونەوەکەدا ''تاهیر مەحموودی'' بەرپرسی دەزگای ڕێکخستنی گشتیی حیزبی دێموکراتی کوردستانی ئێران لە ڕێگای واتس ئاپەوە لەسەر گرینگیی کاری ڕێکخستن و بەتایبەت ڕێکخستنەکانی دەرەوەی وڵات و کاری کۆبوونەوەکەی وڵاتی ئاڵمان، ڕاسانی ڕۆژهەڵات و پشتیوانی هەمەلایەنەی چین و توێژە جیاوازەکانی کۆمەڵانی خەڵکی کوردستان لە حیزبی دێموکرات، هەلومەرجی سیاسیی ناوچە و جیهان و بەتایبەت گرژییەکانی نێوان ئێران و ڕۆژئاوا قسەی کرد.\nدواتر'' کاوەعەبداڵی'' بەرپرسی ڕێکخستنی گشتیی حیزبی دێموکرات دەرەوەی وڵات بەرنامەی کاری کۆبوونەوەکەی ڕاگەیاند و پێویستیی گرتنی ئەو کۆبوونەوەی بۆ بەشداران شی کردەوە.\nلە بەشێکیتری کاری کۆبوونەوەکەدا ''دارا ناتق'' جێگری بەرپرسی دەزگای ڕێکخستنی گشتیی حیزبی دێموکرات قسەی کرد.\nناتق لە قسەکانیدا ئاماژەی بە کۆنگرەی شازدە، ساختاری نوێی حیزب و ئەو ڕێکار و میکانیزمانە کرد کە لە ئیستادا حیزبی دێموکرات کاریان پێ دەکا.\nلە بڕگەیەکیتری کاری کۆبوونەوەکەدا بەرپرسانی ناوەندەکانی ڕێکخستن و جێگرەکانیان قسەیان کرد.\nلەم کۆبوونەوەدا ، بەرپرسانی کۆمیتەکانی دەرەوەی وڵات بە شێوەیەکەی ئازاد و کراوە بەشداریی هەموو گفتوگۆکانیان کرد و ڕەخنە، پیشنیار و تێبینییەکانیان ڕوو لە بەرپرسانی ڕێکخستن لە ناوخۆ و دەرەوەی کوردستان خستە روو.\nئەو ڕەخنە و پێشنیارانە لە ڕەشنووسێکدا پۆلێنبەندی کران و وەک ڕاسپاردەی تایبەت بە پێداچوونەوە و داڕشتنی ئایینامە تەشکیلاتییەکان بۆ باشتر بەڕێوەچوونی کۆمیتەکانی دەرەوەی وڵات ڕادەستی ڕێکخستنی گشتیی حیزبی دێموکرات لە دەرەوەی وڵات کران.\nهەروەها، بە بۆنەی بەڕێوەچوونی سەرکەوتوانەی ڕێوڕەسمی یادی سی ساڵەی شەهیدان دوکتور ''قاسملوو'' و ''عەبدوڵڵا قادری ئازەر'' لە برۆکسێل کە بە ڕاسانی تاراوگە ناسراوە و کۆمیتەی بێلژیک ڕۆڵی گرینگی گێڕا، لە لایەن ڕێکخستنی گشتیی حیزبی دێموکرات لە دەرەوەی وڵات لەوحی ڕێزلێنان بەو کۆمیتەیه بەخشرا.


گەشتیارە دەستگیرکراوەکان دوای راگەیاندراوەكەی حکوومەتی هەرێمی كوردستان ئازاد کران\nهۆشەنگ 19/07/2019 - 17:38 بڵاوکراوەتەوە لە كوردستان\nدوای ئەوەی دوێنێ ژمارەیەک گەشتیاری هەرێمی كوردستان لە شاری ترابزۆنی تورکیا هێرشیان كرایە سەر و دواتر لەلایەن پۆلیسەوە دەستگیر كران، ئەمڕۆ دوای دەركردنی راگەیاندراوەكەی حكوومەتی هەرێمی كوردستان، ئازاد كران.\nدوێنێ پێنجشەممە ژمارەیەك گەشتیاری كورد بە ئاڵای کوردستان لە شاری ترابزۆن وێنەیان گرت و لەلایەن ژمارەیەک تورکەوە ھێرشیان کرایە سەر، دواتر پۆلیس دەستگیری كردن، ئەمڕۆ حکوومەتی ھەرێمی کوردستان لە راگەیاندراوێكدا سەركۆنەی هێرشەكەی كرد.\nکەسێکی نزیک لە گەشتیارەکان بە (باسنیوز)ی راگەیاند دوای بەیاننامەکەی حکوومەتی ھەرێمی کوردستان، حکوومەتی تورکیا گەشتیارەکانی ھەرێمی کوردستانی ئازاد کرد.\nبەپێی زانیارییەکان، کۆمەڵگەی ئیبراھیم خەلیل ئاگەدار کراوەتەوە کە ئێوارەی ئەمرۆ گەشتیارەکان دەگەڕێنەوە ھەرێمی کوردستان.\nژمارەی ئەو گەشتیارانەی دەستگیر كرابوون، 9 كەسن و ژنیشیان لەنێودایە.\nلە راگەیاندراوەكەی حكوومەتی هەرێمی كوردستاندا هاتبوو "سەرۆکی حکوومەتی هەرێمی کوردستان وێڕای دەربڕینی نیگەرانی لەو رووداوە، لایەنە پەیوەندیدارەکانی هەرێمی کوردستانی راسپاردووە لەگەڵ بەرپرسانی تورکیا قسە بکەن، تا بە زووترین کات گەشتیارانی هەرێمی کوردستان ئازاد بکرێن".


https://1baiser.com خۆپیشاندانەکانی عێراق؛ دیاردەیەکی نوێ و دەرئەنجامی تازە |\nHome بیروڕا خۆپیشاندانەکانی عێراق؛ دیاردەیەکی نوێ و دەرئەنجامی تازە\non: تشرینی دووه‌م 06, 2019 In: بیروڕا, چوارشەممە, ناوخۆییNo Comments\nبەغدا و باشووری عێراق ساڵانێکە ئاڵوگۆڕێکی گەورە و بنەڕەتیی سیاسی و کۆمەڵایەتی و ئابوورییان بەسەردا هاتووە، بەڵام بە هۆی هەژموونی حزب و هەروەها کێشە و گرفتە یەک لە دوای یەکەکانی ئەم وڵاتە هەلی دەرکەوتنی بۆ نەڕەخساوە. ساڵێک لەمەوپێش و لە سەروبەندی ڕاگەیاندنی ئەنجامی هەڵبژاردنەکانی پەرلەمان، یەکەم زەنگی ئەم ئاڵوگۆڕە فرەڕەهەندە لێ درا. لەم ناوچەیە ڕێژەی بەشداری لە گرنگترین کایەی دیموکراسی ژمارەیەکی پێوانەیی تۆمار کرد. بۆ نموونە لە بەغدا تەنیا ٣٣ لە سەدی خەڵک چوونە سەر سندووقی دەنگدان و ئەم ژمارەیە لە هەندێ ناوچە تەنانەت بۆ ١١ لە سەد دابەزیبوو.\nئەم دیاردە سەیرە ئەوەندە نامۆ بوو «ئەیاد عەلاوی»، یەکێ لە سەرکردە دیارەکانی عێراق داوای هەڵبژاردنی دووبارەی کرد و ڕایەگەیاند؛ بەم ئەنجامانەوە دەسەڵات و حکومەت هیچ شەرعییەت و ڕەوایەتییەکی نییە. بەڵام لایەنە شیعەکانی باشوور بێ خوێندنەوەی قووڵی ئەم هەنگاوەی گەل، پەلەپەل کەوتنە پشکپشکێنەوە و بازیان بەسەر ڕاستییەکاندا دا و لە کورتخایەندا و بە شانۆی درووستکردنی حکومەت مژارەکەیان لە بیر خەڵک بردەوە.\nبەڵام ئەم هەنگاوە تەکتیکییەی لایەنە شیعەکان تەنیا یەک ساڵ بڕی کرد. گۆڕانگارییە ستراتیژییەکانی ئەم ناوچەیە جارێکیتر خۆیان دەرخستەوە. خەڵک ڕژایە سەر شەقام و داواکارییەکانی خۆی خستە ڕوو.\nپێدەچێت ئەم جارە شەقامی تووڕە وا بە ئاسانی نەچێتەوە ماڵەوە و حزبەکان نەتوانن یاریی بە ئامانجەکانیان بکەن. هەر ئەمەش وای کردووە لە ئێستادا هەست بە کۆمەڵێک گۆڕانکاری بکرێ و ئەگەری ئەوەش هەیە لە داهاتوویەکی نزیکدا چەندین گۆڕانکاریی گەورەتر ڕوو بدەن. لەم نووسینە کورتەدا دەمانەوێ بە خێرایی تیشک بخەینە سەر ئەم دیاردەیە و دەرئەنجامەکانی بخوێنینەوە.\nئەگەرچی خۆپێشاندەرانی عێراق خاوەنی هیچ سەرکردەیەک نین و ئایدیۆلۆژیایەکی ڕوونیان نییە و لە ڕووی ڕێکخستنیشەوە خاوەن ڕێکخستنێکی فەرمیی وەکو حزب نین، بەڵام داواکاریی هاوبەش ئەوان کۆ دەکاتەوە. ئەگەر خوێندنەوەیەکی ئاکادیمی و لە ڕوانگەی کۆمەڵناسیی سیاسییەوە بۆ ئەم هەنگاوە بکەین دەتوانین بڵێین حزب ڕۆڵی پێشەنگی خۆی لە دەست داوە و شەقامی شیعی ڕۆیشتووەته قۆناغی «پۆست حزب»ـەوە و ئیدی گوتاری(discourse) حزب لەم ناوچەیە نوێنەرایەتیی خواست و ویستی زۆربەی هەره زۆری گەل ناکات. بگرە دژیەکی و ناتەباییەکیش لە نێوان داواکارییەکانی ئەم دوانەشدا درووست بووە.\nئەم ڕاستییە لە کاتی خۆپیشاندانەکان خۆی پیشان دا، زۆربەی حزبەکان داوای دانبەخۆداگرتن دەکەن بەڵام جەماوەری ڕاپەڕیو هەڵدەکوتنە سەر بنکە و بارەگاکانیان. لووتکەی ئەم گۆڕانکارییە لە کاتی چوونی «مۆقتەدا سەدر» بۆ ناو خۆپیشاندەران لە شاری نەجەف دەرکەوت و خەڵک ئامادە نەبوو بڕیار و ڕاسپاردەکانی ئەم سەرکردە دیارە جێبەجێ بکەن.\nدیوێکی تری ئەم گۆڕانکارییانە خۆی لە لەتبوونی ناو ماڵی شیعەدا دەبینێ. لە ساڵی ٢٠٠٣ تاکو ئێستا بە پێچەوانەی کورد و سوننە ناو ماڵی شیعە تا ڕادەیەکی زۆر بە تایبەت لە پرسه هەستیارەکاندا یەکگرتووە بووە و ئەوان توانیویانە یەکڕیزییەکی حزبی درووست بکەن. بەڵام لە ئێستادا بە دەرکەوتنی جەماوەری ڕاپەڕیوی دەرەوەی حزب نە تەنیا شەقامی شیعەی دابەش کردووه، بەڵکوو ئەگەری ڕووبەڕووبوونەوە و بەگژداچوونەوەی حزب و جەماوەری دەرەوەی حزبی زۆرتر بووە. ئەم گۆڕانکارییە لە داهاتوودا دەتوانێ نەخشە و ڕێڕەوی سیاسەت و دەسەڵات بە گشتی بگۆڕێت.\nئەم گۆڕانکارییە دەتوانێ دەرئەنجامێکی زۆر ستراتیژیی لێ بکەوێتەوە. لە بیرمان نەچێت لە ساڵێ ٢٠٠٥ تاکو ئێستا دەسەڵاتی بەغدا ڕەوایەتیی خۆی لە زۆرینەی شیعەوە وەردەگرێت و لەتبوونی ناوماڵی شیعەی عێراق بە واتای لێدان لە شەرعییەتی دەسەڵات دێت. لێرە بە دواوە بەغدا ناتوانێ بڵێ من نوێنەرایەتیی زۆربەی گەل دەکەم و ڕەوایەتی لە ئەوان وەردەگرم، دەسەڵات تەنیا دەتوانێ بڵێ پاڵپشتیی کۆمەڵێک دەستەبژێری(Elite) سیاسی و ئابووریم لەگەڵدایە. هەر ئەمەش وا دەکات حکومەت و دەوڵەت زۆر بە زەحمەت بتوانێ درێژە بە کارەکانی بدات.\nتاکو پێش ئەم قۆناغە دەسەڵاتی بەغدا تووشی قەیرانی ناکارامەیی ئابووری و قەیرانی ناتەبایی دەسەڵاتداران و قەیران لە دامودەزگا سەربازییەکاندا بووە بە قەیرانی شەرعییەتیشەوە هەر چوار پێکهاتەی شۆڕش و ڕاپەڕینی دژ بە خۆی فەراهەم کردووە.\nئەگەر ئاستی بەشداریی گەل لە خۆپیشاندانەکان بەرزتر ببێتەوە و ئەوان بتوانن ڕێکخستنێکی تۆکمە درووست بکەن و ببنە خاوەن سەرکردە و ئایدیۆلۆژیایەکی ڕوونتر، بە دڵنیاییەوە عێراق لە لێواری سەرکەوتنی شۆڕشێکی جەماوەرییه دژ بە دەسەڵاتی بەغدا.


لە رووداوێکدا لە کەنەدا 4 ئەندامی خێزانێکی موسڵمان گیانیان لەدەستدا\nلە شاری لەندەن لە ئۆنتاریۆی کەنەدا، ئۆتۆمبێلێک خۆی کێشا بە خێزانێکی موسڵمان و لە پێنج کەسی خێزانەکە چواری کوشتن. پۆڵ وایت، پۆلیسی لێکۆڵەر لە کۆنفرانسێکی رۆژنامەڤانیدا گوتی "رووداوەکە پیلان بۆداڕێژراو بووە و شۆفێرەکە خۆی بەو کەسانەدا کێشاوە لەبەرئەوەی موسڵمان بوونە."\nرووداوەکە رۆژی یەکشەممە 07-06-2021 روویداوە، بەڵام پۆلیس ئەمڕۆ زانیارییەکانی ئاشکراکردوون.\nئێد هۆلدەر، سەرۆکی شارەوانیی لەندەن نیگەرانیی خۆی لەبەرامبەر رووداوەکە دەربڕی رایگەیاند "ئەمە کردەیەکی کۆمەڵکوژیی بووە لە دژی موسڵمانان، لە دژی لەندەنییەکان ئەنجامدراوە و کردەیەکی رق و کینەی حاشاهەڵنەگرە."\nپۆلیس بە رۆژنامەنووسانی راگەیاند، ئەو شوفێرەی خۆی بە خێزانە موسڵمانەکەدا کێشاوە، کەسێکی رەشپێستبووە و لایداوەتە شوێنی پیادەڕەوو بەسەریان کەوتووە کە موسڵمانەکان ویستوویانە هاوشێوەی خەڵکی دیکە لە شەقامێکی قەرەباڵخ بپەڕنەوە.\nخێزانەکان لە 5 ئەندام پێکهاتبوون، هەریەک لە سەلمان ئەفزەڵی تەمەن 46 ساڵ، مەدیحەی تەمەن 44 ساڵم یومنای کچە 15 ساڵانەکەیان، لەگەڵ داپیرەی ئەفزەڵ لەو رووداوەدا گیانیانلەدەستدا. فەیدی تەمەن 9 ساڵانیش بە برینداری رزگاری بووە و ئێستا لەژێر چاودێریی چڕی پزیشکاندایە.\nلە راگەیێندراوێکی پۆلیسی لەندەن دا هاتووە "هەرکەسێک کە سەلمان و تەواوی خێزانی سەلمان بناسێت دەزانێت کە ئەمانە نموونەی خێزانێکی موسڵمان، کەنەدی و پاکستانی بوون."\nشۆفێرەکە ویستی رابکات، لە چەندین ترافیک لایتی سووری دا تاوەکو دوایی لەلایەن پۆلیسەوە لە مۆڵێک دەستگیرا، پۆلیس ئەوەشی ئاشکراکرد کە تۆمەتبارەکە جلی گوللـەنەبڕیشی کردبووە بەری.\nپۆلیس قسەی لەسەر هێرشکارەکەش کردووە و بەگوتەی ئەوان "کەسێکی رەشپێستی تەمەن 20 ساڵانانە بەناوی ناتانیێل ڤیلتمان، چوار تۆمەتی بەسەردا ساخکراوەتەوە، لەنێویاندا تۆمەتی کوشتن." پۆلیس لەگەڵ داواکاری گشتی و پۆلیسی شاهانەی کەنەدی لە گفتوگۆدایە ئاخۆ تۆمەتی تیرۆری دەچێتەپاڵ یاخود نا.\nرووداوی هاوشێوە دەگمەنن، بەڵام رووشیان داوە. لە 2018 لە تۆرینتۆ پیاوێک بە ئۆتۆمبێل خۆی کێشا بە پیادەڕەوان، 10 کەسی کوشت و 16ـی دیکەیشی بریندار کرد.\nساڵێک پێشتر لە کیبک لە کەنەدا پیاوێک بە چەکەوە هەڵیکوتایە سەر مزگەوتێک و شەش موسڵمانی کوشت و 8ی دیکەی بریندارکردن.\nدواترین دەستکاریکردن لەسەر سێ شەممە, 08 حوزەیران 2021 17:08


دۆخی سووریا ئێستا باشترە لە پێش دەستپێکردنی شەڕ - Mehr News Agency\n21 gulanê 2019 - 11:19\nNews Code 26589\nبە ڕاپۆرتی ئاژانسی هەواڵی مێهر لە سانا، بەشار ئەسەد، سەرۆک کۆماری سووریا لەم ڕێوڕەسمەدا لە دیمەشق، کە مامۆستایانی ئایینی تێدا بەشدار بوون، ڕایگەیاند: گەلی سووریا لە ڕێگای خۆراگرییەوە بەرەوڕووی توندڕەوی بوونەوە و سوپای سووریا بەرەنگاریی تیرۆزیزمیوەدی هاتوو لە دڵی توندڕەوی بووە و زانایانی ئایینیش لە گەڵ ئەم توندڕەوییە شەڕ دەکەن کە تیرۆریزمی لێ دەردەچێت.\nبەشار ئەسەد زیادی کرد: توندڕەوی بەرهەمی دینی نییە بەڵکوو بەرهەمی کۆمەڵایەتییە و جۆری سیاسی، ئیتنیکی و کۆمەڵایەتی هەیە و توندڕەوی ئایینیش یەکێکە لە جۆرەکانی توندڕەوی کە پاش ڕووداوەکانی مانگی سپتامبر هاتە ناو ژیانی ئێمە و وەهابیەتیش ئەم جۆرە توندڕەوییە بەهێزتر دەکات.\nئەو بە توندی هێرشی کردە سەر ئیخوانولموسلمین و وتی: ئیخوانولموسلمین و ئەندامانی ئەم بزووتنەوە، شەیاتینن.\nباسی لە دۆخی ئێستای سووریا کرد و ڕایگەیاند : دۆخی کۆمەڵگای سووریا نەک تەنیا لە سەرەتای شەڕ باشترە، بەڵکوو دۆخی ئەمڕۆ تەنانەت لە پێش دەستپێکردنی شەڕیش باشترە. شەڕ وانەی دژواری بە ئێمەدا بەڵام بووە هۆی ئەوەی جارێکی دیکە پارامێرەکان کە بوونە هۆی ئەم شەڕە تاوتوێ بکەین.\nسەرۆک کۆماری سووریا راشیگەیاند: شەڕی ئێمە شەڕی دەرەکی بوو بەڵام دەستوپەیوەندەکانی ناوخۆیی بوون.


ANF | قه‌سه‌ده: له ٢٤ كاتژمێردا ١٥ چه‌ته‌ی داعش كوژران\nقه‌سه‌ده: له ٢٤ كاتژمێردا ١٥ چه‌ته‌ی داعش كوژران\nقه‌سه‌ده ئاماری ٢٤ كاتژمێری هه‌ڵمه‌تی گه‌رده‌لوولی جزیری بۆ ڕزگاركردنی سنووری دێره‌زۆر و گونده‌كانی له چوارچێوه‌ی «شه‌ڕی له‌ناوبردنی تێرۆر»دا بڵاوكرده‌وه.\nهه‌ینی, 14 Sep 2018, 19:55\nهێزه‌كانی سووریای دیموكراتی (قه‌سه‌ده) ڕاگه‌یه‌نراوێكی بڵاوكرده‌وه و ئاشكرای كرد، له شه‌ڕی ٢٤ كاتژمێری ڕابردوودا له چوارچێوه‌ی دوایین قۆناغی هه‌ڵمه‌تی گه‌رده‌لوولی جزیر ١٥ چه‌ته‌ی داعش كوژراون.\n«قۆناغی كۆتایی هه‌ڵمه‌تی گه‌رده‌لوولی جزیر له چوارچێوه‌ی [شه‌ڕی له‌ناوبردنی تێرۆر] به‌رده‌وامه.\nله بنكه و تۆپهاوێژه‌كان درا\n١. له ده‌وروبه‌ری گوندی باخۆزای سه‌روو چه‌ته‌كانی داعش هێرشیان كرده سه‌ر ئه‌و شوێنانه‌ی كه ڕۆژێك پێشتر له لایه‌ن شه‌ڕڤانانه‌وه ڕزگار كرابوون. فڕۆكه‌كانی هاوپه‌یمانان به مووشه‌ك سه‌رچاوه‌ی تۆپهاوێژه‌كانیان كرده ئامانج. هه‌روه‌ها تۆپهاوێژه‌كانی هاوپه‌یمانان بنكه‌كانی چه‌ته‌كانیان تۆپباران كرد. له ئه‌نجامدا بنكه‌كانی فه‌رمانداره‌تیی چه‌ته‌كان، شوێنی جێگیركردنی تۆپهاوێژه‌كان و پانزێرێكی سه‌ربازیی چه‌ته‌كان ڕووخێنران و تێكشكێنران.\n- له پێكدادانه‌كاندا شه‌ڕڤانێكمان شه‌هید بوو.\n- هێزه‌كانمان شه‌وی ڕابردوو هێرشیان كرده سه‌ر گوندی باخۆز و ٥ خاڵیان كۆنتڕۆڵ كرد. به‌م هه‌نگاوه شه‌ڕ ده‌ربازی باخۆز بوو. له‌و شه‌ڕه‌ی هاته ئاراوه شه‌ڕڤانێكی ئێمه بریندار بوو.\nله شه‌ڕی ئه‌مڕۆدا ١٥ چه‌ته كوژران\n٢. له به‌ره‌به‌یانیی ئه‌مڕۆ و دوای نیوه‌ڕۆدا له ده‌وروبه‌ری سووسه چالاكیی سه‌ربازی و گوله‌باراندن به چه‌كی سووك كرا. شه‌ڕڤانانی ئێمه پێشڕه‌وییان كرد. ده‌مه‌وئێواره‌ش له‌نێوان هێزه‌كانمان و چه‌ته‌كاندا شه‌ڕی ڕووبه‌ڕوو ڕوویدا. له‌گه‌ڵ ئه‌وه‌شدا هێزه‌كانمان ١ كیلۆ مه‌تر پێشڕه‌وییان كرد. دواتر چه‌ته‌كان به هێزێكی زۆرتر و هێرشی خۆكوژی و ئۆتۆمبێلی بۆمبڕێژكراو هێرشیان كرده سه‌ر خاڵی شه‌ڕڤانانی ئێمه كه پێشتر ڕزگاریان كردبوون. له ئه‌نجامدا ئه‌و خاڵانه‌ی ڕزگاركرابوون دووباره كه‌وتنه‌وه ده‌ستی چه‌ته‌كان. له ئه‌نجامی شه‌ڕێكی سه‌ختدا كه هه‌تا دره‌نگانی شه‌و به‌رده‌وام بوو، دووباره خاڵه‌كان ڕزگار كرانه‌وه.\n٣. له ئه‌نجامی شه‌ڕی ئه‌مڕۆدا، بنكه‌ی فه‌رمانداره‌تیی چه‌ته‌كان له گوندی شه‌عفه بوو به ئامانجی هێرشی ئاسمانیی فڕۆكه‌كان. له‌وێ ٢ چه‌ته كوژران. له ده‌وروبه‌ری باخۆز-یش ١٣ چه‌ته كوژران و خاڵێكی چاودێریشیان ڕووخێنرا.»


بیره‌وه‌ری هێرشێکی پان و به‌رینی ڕێژیمی ئاخوندی بۆ سه‌ر گونده‌کانی سوێسنایه‌تی و ئالان\nبیره‌وه‌ری هێرشێکی پان و به‌رینی ڕێژیمی ئاخوندی له شه‌وی ٢٧ی خه‌زه‌ڵوه‌ری ساڵی ١٣٦٢ ی هه‌تاوی بۆ سه‌ر گونده‌کانی سوێسنایه‌تی و ئالان .\nهه‌ر وه‌ک ده‌زانین ده‌یان ساڵه خه‌بات و تێکۆشان له پێناو ئازادی و سه‌ربه‌خۆیی نه‌ته‌وه‌ی کورد دا بۆته نیشانه‌ی فه‌خر و شانازی و خۆشه‌ویستی و سه‌ربه‌رزی بۆ هه‌ر شۆڕشگێڕێکی کورد.\nشکی تێدا نییه ئه‌و شانازییه پانتاێکی به‌رینی بۆ خۆ له هێزی شۆڕشگێڕی کورد وه‌ک: پێشمه‌رگه، سیاسه‌تمه‌دار، نوسه‌ر، شاعیر، هونه‌رمه‌ند،\nپیشه‌ساز و هه‌موو چین و توێژه‌کانی کۆمه‌ڵی کورده‌واری مسۆگه‌ر کردووه. خه‌باتی ڕه‌وای گه‌لی کورد له ماوه‌ی ئه‌و سه‌د ساڵه‌ی ڕابردوودا ئه‌گه‌رچی له سفریش دابووبێ توانیویه‌تی ئیسپاتی ئه‌و حه‌قیقه‌ته به سه‌ر نه‌یارانی دا بسه‌پێنێ، که نه‌ته‌وەی کورد هه‌یه داوای حه‌ق و ناسنامه‌ی خۆی ئه‌کا.\nئه‌و هه‌موو خه‌بات و تێکۆشان و به‌رخۆدانه‌ی مرۆڤی کورد وای کردووه که هه‌ر تاکێکی کورد خاوه‌ن یا شاهیدی حه‌ماسه‌ێکی قاره‌مانانه‌ی خه‌بات و تێکۆشانی ڕۆڵه به ئه‌مه‌گه‌کانی گه‌له‌که‌ی بێت هه‌زار ئافه‌رین بۆ ڕۆڵه‌ی کورد.\nئه‌و چیرۆکه‌ی که من ئه‌گێڕمه‌وه شه‌ڕو پێکدادانێکی پێنج ڕۆژه‌ییه، به هاوکاری پێشمه‌رگه‌کانی دێمۆکڕات و کۆمه‌ڵه و (مجاهدین خلق ایران) له به‌ره‌یەک دا، به دژی هێرشی جاش و پاسداره‌کانی کۆماری ئیسلامی ئێران له ناوچه‌ی سه‌رده‌شت .\nگێڕانه‌وه‌ی ئه‌م چیرۆکه هیچ شتێکی تایبه‌تی له پشته وه نییه !\nنه بابه‌تی ڕۆژه و نه ڕه‌نگه زه‌رووریش بێ، به‌ڵام هه‌ر که‌سه حه‌زی به‌شتێکه یه‌کێک ده‌سه‌ڵاتی هه‌یه و سیاسه‌ت ده‌کا، یه‌ک هونه‌رمه‌نده، یه‌ک شاعیره، نووسه‌ره... من ئه‌مڕۆ هیچ لا نیم! زروف وایکردووه له هه‌ژارخانه‌که‌ی خۆم دا ئارام بگرم و جاروبار له خه ونم دا ئه‌گه‌رێمه‌وه بۆ گونده وێرانه‌که‌ی خۆم له‌وێ ئه‌بم و هه‌ر له‌وێش سه‌ر له نوێ خه‌یاڵ ئه‌مکاته‌وه پێشمه‌رگه " چه‌ند خۆشه سه‌رێک بده‌م، له‌م زیخ و چۆمه وابزانم هه‌موو دنیا هی خۆمه "\nبه‌ڵێ زۆر گرینگه مرۆڤی شۆڕشگێڕی کورد که خۆی له ناو ڕووداوه مێژووییه‌کان دابووه به پێی قه‌باره‌ی ڕووداوه‌که ئه‌گه‌ر مێژووی قه‌ومانه‌که‌شی له گه‌ڵدا بێ زۆر باشتره بینووسێته‌وه.\nئه‌م نووسینه‌وه چه‌ند خێرێکی هه‌یه:\nیه‌که‌م مێژووی ڕووداوه‌که هه‌رچه‌ند بچوکیش بێ ون نابێ.\nدووهه‌م: بۆ خۆت و بۆ نه‌وه‌ی داهاتووت شتێکت تۆمار کردووه.\nسێهه‌م: ده‌بییه ڕێچکه‌ێک بۆ که‌سانی‌تر که فێر ببن رووداوه‌کان وه‌کو خۆ بنووسنه‌وه.\nچواره‌م: به‌شێک له هاوڕێیه‌کانت و که‌سانی‌تریش شته‌کانی خۆیان دێته‌وه بیر و ئه‌وانیش له فکری نووسینه‌وه‌ی دا ئه‌بن.\nپێنجه‌م: مرۆفی هه ژاری کورد فێر ئه بێ حیکایه ته کانی به قه ڵم بنووسێته وه و چیتر به ساڵداچووه کان چیرۆکه کان له گه ڵ خۆ یاندا ژێر گڵ نه که ن، ئه و نۆره ئه توانی هیوادار بی له هه موو ماڵێک ده فته ر و قه ڵه مت ده ست که وێت و کتێبیش له قوژبنی ماڵه کان دا به بینی.\nخۆتان ده زانن سه دی نه وه دی مێژووی کورد به ده ستی نه یارانی کورد نوسراوه ته وه، به داخه وه که سایه‌تی کورد زاتی نه بووه کاره کانی خۆی بۆ خۆ بکات.\nهیچ حه یب نییه ڕه نگه ڕه خنه ی دروستکه ریشت لێبگیرێ ئه ویش بۆ تۆ ده بێته سه رمایه، به م نیه ته وه تۆ ئه توانی که سێکی خوێنده وارت لێدروست ببێ ، که خێرت بۆ خۆت بۆ داهاتووی گه له که ت هه بێ.\nمنیش هه ر به م نیه ته وه مێژووی ئه و پێنج ڕۆژه ی په لاماری دوژمن بۆ سه ر گه له م ئه نووسمه وه.\nواباشه ئه و هاوڕێ و هاوسه نگه رانه ی ئه و کات له مێدانی شه ڕه که دابوون، یان شاهیدی ڕووداوه که بوون به شداری بابه ته که بن، و نووسراوه که ته واوی بکه ن.\nهێرشی ڕێژیمی جمهوری ئیسلامی بۆ سه ر گونده ئازاد کراوه کان له ناوچه ی سه رده شت و داگیر کردنی دوا گوند له م ناوچه یه دا.\nحکومه تی دیکتاتۆری ئاخوندی به پاساوی ئه وه ی شه ڕی له گه ڵ عێراق دا هه یه و ده بێ سنووری وه ڵاته که ی کۆنتڕۆڵ بکا و بیپارێزێ له نه یارانی شۆڕش و هێڕشی عێراق، هێزێکی زۆری شه ڕی له به سیج و پاسداری و جاشی خۆماڵی له ناو شاری سه رده شت و مۆڵگه کانی ده ور و به ر کۆ کرد بۆوه.\nسه ره نجام شه وی ۲٨ جۆزه ردانی ساڵی ۱۳۶۲ی هه تاوی هێرشێکی پان و به رینی بۆ سه ر گونده کانی کۆڕبناوێ، نێشکۆڵان، مه لا زادان، بێورانێ خوارێ، گردی ئاغایان، بێورانێ سه رێ، زووران، کونه مشکێ و بۆڵفه ت و شاخ و ته پۆلکه کانی ده و روو به ر هه تا سه ری ( شاخه خواره ی) که به سه ر گوندی قه له ڕه شێ دا ده ڕوانێ ده ست پێکرد.\nدوای شه ڕێکی چه ند ڕۆژه و نا به رامبه ر له گه ڵ هێزی پێشمه رگه، سه ره نجام ڕێژیم ناوچه کانی داگیری کرد.\nئه و هێرش و په لاماره له گه ل به ر به ره کانی سه ختی پێشمه رگه کانی لکی ١ی هێزی موعێنی و ده سته ی ٣ی لکی٣ له بێوران و ده سته ی ١ی لکی ٣ به ره و روو بۆوه، له و شه ڕه چه ند ڕۆژه یه دا، به ده یان که س له به سیج و پاسداری ڕێژیم کوژران و بریندار بوون.\nله هێزی پێشمه‌رگه‌ش به داخه‌وه فه‌رمانده‌ی ده‌سته‌ی ٣ ی لکی٣ی هێزی موعینی ئه‌و کات کاک حه‌مه‌ده‌مینی مه‌لا عەزیزی و هه‌روه‌ها له ده‌سته‌ی ١ی لکی٣ پێشمه‌رگه‌ی قاره‌مان قوربانی مەولانی خه‌ڵکی گوندی (گه‌وه‌لان) و سالح وه‌یسی خه‌ڵکی گوندی (کۆلکه‌ڕه‌شی) له هێزی به‌رگری و کاک حه‌سه‌ن هه‌مزه‌ی دانیشتووی بێوران شه‌هید بوون و هه‌روه‌ها هه‌شت پێشمه‌رگه‌ش بریندار بوون.\nهه ر له و هێرشه وه هه تا ڕۆژی ٢٧ ی ره زبه ر که ڕێژیم هێرشی سه ر تاسه ری کرده سه ر ناوچه که، هه موو ڕۆژ ێ خه به رمان بۆ ده هات که حکومه ت ئه و شه و هێرش ده کات! ئه و ماوه له سه ر یه ک هه موو شه و هه تا به یانی که مینمان هه بوو، هه روه ها ئه و ڕێگایانه ی که له مۆڵگه کانی ڕێژیمه وه ئه هاتنه خوار هه ر هه موومان ته ڵه ی (انفجاری) لێدانا بوونه وه! هه تا جمو جۆڵی دوژمن زووتر ئاشکرا بێ، ئه و ماوه ی که شه و ڕۆژ خه به رمان بۆ ده هات که دوژمن هێرش ده کات و قه وه تێکی زۆری هێنا وه بۆ شاری سه رده شت ، ئه و کات هێزی پێشمه رگه که مو کوڕی زۆر بوو !\nده سه ڵاتی خۆ ئاماده کردنی بۆ جه بهه ی شه ڕه که نه بوو ! درێژای شه ڕگه که زیاتر له ١٥ کیلۆ متر ده بوو .\nپێشی شه ڕگه که له باژاری ڕا هه تا قوڵه سوێروێ ته نها لکی ٣ی لێبوو، ئه و کات هێزی موعێنی نه ی ده توانی هه موو لکه کانی له شه ڕگه ێکدا کۆ بکاته وه! له به ر ئه وه ڕێژیم بێپسانه وه بۆ هه موو ناوچه کان وه ک ێک هێرشی ده برد.\nهۆملیش هیزی کاک هه ژاری لێ بوو، ئه و کات لکی ٣ زۆر په رشو بڵاو بوو، ده سته ی ٣ی لکی ٣ به ماڵ و منداڵه وه له باژاڕی بوون.\nده سته ی ١ی لکی ٣ له سووره چۆمی بوو، ده سته ی ۲ی لکی٣ له گوندی قوڵه سوێروێ بوو، بنکه ی لکی ٣ و ڕێکخراوه ی باژاڕ له دۆڵی ده رمان ئاوێ بوون.\nئه‌و سێ ده‌سته له بواری په‌یوه‌ندی بێسیمی و کاری هاوبه‌ش زۆر بێ به‌رنامه بوو! پەیوه‌ندی بێسیمیان به یه‌که‌وه زۆر که‌م بوو، کاری هاوبه‌شی نیزامیشیان له‌وه باشتر نه‌بوو! شه‌وی هێرشه‌که هیچ ده‌سته و په‌لێکی لکی٣ی له‌و ئاگر بارانه دا پەیوه‌ندی بێسیمی به یەکه‌وه نه‌بوو! هه‌تا بۆ ڕۆژی دوای که له دۆڵی ده‌رمانئاوه یه‌کترمان گرته‌وه.\nڕه نگه ئه و که م کوڕیانه به شێکی بگه ڕێته وه بۆ نه بوونی که ل و په لی پیوه ندیداری پێویست وه ک: ڕاێڵکه ی بێسیمی پێشکه وتوو، به شێکیش ئه گه ڕێته وه بۆ که مته رخه می و که م تجروبه ی ئه و کاتی هێزی پێشمه رگه.\nکه م و کوڕی که ره سه ی شه ڕ، هه موو لکی٣ به هه ر سێ ده سته که وه له تفه نگی ده ستی زیاتر هیچی تریان پێنه بوو !\nچه کی گه وره مان (ئار. پی .جی) بوو ، هه موو لکی٣ تفه نگێکی بیکه یسی نه بوو !\nبێجگه له وه لکی٣ به هه ر سێک ده سته که یه وه به پیر و جوانه وه ناتوانم بڵێم چه ند نه فه ر ئه بووین به ڵام له چاو هێزی زۆر و بۆری دوژمن هه ر زۆر که م بووین به راورد ناکرێ! به عه لاوه ی ٣٠ یا ٤٠ نه فه ر هێزی به رگری .\nپێشمه رگه ی هێزی ئاواره شی لێبوون ئه وانیش ڕه نگه ٤٠ نه فه رێک ده بوون، بنکه یان له گوندی سێوه تاڵ بوو. ئه وان دۆشکه یان پێ بوو، دۆشکه که یان له شوێنێک دا به ستبوو که پێان ده گووت: (زینوێ وشکه ڵاوی) چه ند ئێواره ێک له وێڕا ته قه یان له (شاخه خواره) ده کرد، که مۆڵگه ی ڕێژیمی ڵێ بوو.\nپێشمه رگه کانی لکی ٣ ی هێزی موعینی و هێزی قه ندیل پیلانێکیان بۆ کاری هاو به ش له ناوچه که دا نه بوو، هه موو شتێک به ساده ی ئه چوو به ڕێوه .\nپێشمه رگه کانی هێزی شاهۆ ماوه ێک بوو به چیای هۆینه ماڵییه وه بوون، کار و ئیشیان زۆر به سه ختی به ڕێوه ده چوو !\nنان که ریان نه بوو، پێویستیان به چه ند ئه سپێک هه بوو، که ل و په ل و خۆراکیان پێ بگه ێنێ، ئه وکات زرۆف وا بوو پێشمه رگه بۆ خۆی نانی نه ده کرد !\nهێزی شاهۆ و هێز ی ئاواره بۆ پارێزگاری له ده فته ری سیاسی هاتبوونه ناوچه که. ده فته ری سیاسی ئه و کات له ناوچه ی (ئالان) بوو.\nکۆمه ڵه بنکه ێکی له گوندی ده رمان ئاوێ دانا بوو، ڕه نگه ٣٥ نه فه ر پێشمه رگه یان له وێ هه بوو.\nله و پێشمه رگانه ده سته یکی چه ند نه فه ریان چوو بوونه چیای (بنلیس) شوێنێکی به رزه به سه ر گونده کانی ده ور و به ر دا ئه ڕوانێ، له وێ سه نگه ریان گرد بوو، دۆشکه ێکیان له به رزایه که دابه ستبوو.\n(مجاهدین خلق ایران) ئه ونیش چادرێکیان له ته نیشت کانیاوی (ئاسینی) به چیاێکی به رزه وه له نێوان دۆڵی (زه رتکه) و گوندی (مێرگاسه) هه ڵدابوو، ئه م گونده ی که زۆر جار پێشمه رگه کان هه نگوینی پوران و سه لکه رۆنیان لێ ئه خوارد!\nهه ر وه ک له پیش دا ئیشاره م پێکرد، هه موو ڕۆژ خه به رمان بۆ ده هات و ئه یانگووت حکومه ت خۆی ئاماده کردووه هه ر ئه و شه و هێرش بکاته سه ر ناوچه که!\nهێزی پێشمه رگه ش به پێی ئه و ئیمکاناته سه ره تاییه ی که له به ر ده ستی دا بوو خۆی ئاماده کرد بوو ، بۆ به ره نگار بوونه وه ی هه ر هێرشێکی ڕێژیم.\nشه وی ۲٧ ی خه زه ڵوه ری ساڵی ۱۳۶۲ بوو، تریفه ی مانگه شه و سیماێکی جوانی به ناوچه که به خشیبوو، جار جار سروه باێکی پاییزی له سه نگه ره کان دا کۆی ده کردینه وه.\nسروشت کپ و بێده نگ ته نیا گه ڵای داره کان بوون ئه مردن و هه ڵئه وه رین، سروه بای پاییزیش پێی سپێردرا بوو، به په له ڕاپێچیان کا و له قوژبنێک بیانێژێ.\nخه می کۆچێکی نادیار جار و بار ڕایئه چڵکاندین و ئه یخستینه بیری نه هامه تێکه وه یان داهاتوێکی نا ڕوونه وه، هه موو ئێواره کان هه ر له وێ ده بووین و به یانیانیش زوو پێش خۆڕ هه ڵات سه نگه ره کانمان چۆل ده کرد.\nئه و ئێواره ییه زۆر جیاواز بوو ، کات به ره و ته واو بوون ئه چوو ته نیا چه ند کاتژمێرێک له به ر دما مابوو، وه ک ڕۆژی ڕوون ده مانزانی هێزی دوژمن وه ک ده جاڵ به هه موو که ره سه ێکی باشی شه ڕه وه دێ به گژمانا، هێزی پێشمه رگه ته نیا به تفه نگی ده ستی و ١٠٠ فیشه که وه، به ڵام به ئیمانێکی قووڵ به خاک و گه ل به داهاتوێکی ڕوون.\nهێزی دوژمن به نانی به سته کراو، به ئه نواع نۆقڵ و چکۆلات و نۆشابه، به بادام و پسته و نۆکه وه!\nبه ڵام هێزی پێشمه رگه ته نیا به نانی وشکی سه نگه ر له دوژمن ئه گرێ و سه ریش ئه که وێ.\nبه ڵێ به رپرسانی پێشمه رگه بێ ڕاوه ستان سه نگه ری پێشمه رگه کانیان به سه ر ئه کرده وه و ده یانگوت: وریا بن خه وتان لێ نه که وێ سه ره نجام کاتژمێر ١٠ی شه و به قرمژنی کاتیۆشا که له مۆڵگه ی (جه ماڵه کۆسه وه) ده ستی پێکرد به ره و زنجیره کێوی (هۆمل) بێده نگی شه وی شکاند.\nڕێژیم له سێ شوێنه وه هێرشی به ر بڵاوی خۆی بۆ سه ر ناوچه که ده ست پێکرد.\nسه عاتی ٨ی شه و له خه تی بێوران و باژاره وه به ره و چیای هۆینه ماڵ ئه که ونه ڕێ ، له دۆڵی باژاڕ ئه که ونه که مینی پێشمه رگه کانی ده سته ی ٣ی لکی ٣ و شه ڕ ده ست پێده کا، له شه ڕه گه که دا دوژمن ئه شکێ و کوژراو بریندار لێ ئه که ویته وه و دوو پاسداریش به دیل ئه که ونه ده ست پێشمه رگه کان.\nهێزی ڕێژیم ئه و نۆره پیلانه که یان ئه گۆڕن و له که مینی پێشمه رگه کان لا ئه ده ن و به ره و چیای (هۆینه ماڵ) و (سووره گۆژێ) ئه که ونه ڕێ، هه ده فی ئه سڵی هێزی ڕێژیم له خه ریته دا گرتنی چیا به رزه کان ده بێ!\nهه ر بۆوه له تێکهه ڵچوون له گه ڵ هێزی پێشمه رگه ئه وێ شه وێ خۆ ده پارێزن !\nسه عاتی ٧ ی ئێواره له مۆڵگه ی جه ماڵه کۆسه وه به ره و چیای (هۆمل) ئه که ونه ڕێ سه عات ١٠ی شه و ئه که ونه که مینی پێشمه رگه کان و شه ڕ ده ست پێده کا.\nسه عات ١۲ی شه و له چیای شاخه خۆاره هاتنه خوار سه عات ١ی شه و دوو ته ڵه ی (اینفجاری) ته قینه وه ! لشکری دوژمن هاواریان لێ به رز بۆوه.\nئه و کات ئێمه ده مان زانی که گه یشتونه کوێ، به ڵام چه ند جاشێکی خۆماڵی و خۆ فرۆش که وه ک کوڵاو سوری پێش لشکر وه پێش لشکری دوژمن که وتبوون ، خۆیان گه یانده که مینه کانی ئێمه! مه به ست له کاره یان پاراستنی هێزی زۆر و بۆری ڕێژیم بوو تا زه ربه نه خوا و ئه وانیش پاره ی پیسی خۆیان وه رگرن\nپێویسته بگوترێ سه ر کرده ی جاشه خۆ فرۆشه کان که خۆی له ته واوی هێرشه کان هه ر له پێشه وه ئه ڕۆیشت (عومه ر مه لا) بوو.\nکه له شه وی ٣ی سه رماوه ز له و هێرشه ی که بۆ سه ر کێو (نۆڕی) کرد یان، کوژا و چۆ ناو زبڵدانی مێژوه وه.\nکاتێکی هه ستیار بوو ، مانگ ئاوا بوو، تاریکه سه ڵات باڵی ڕه شی خۆی به سه ر ناوچه که دا کێشا، ده نگ ته نیا قرمژنی کاتوێشا یه که بوو که دوور وه ک ئه ستێره که ڕا ده خزێ ئاگری لێ ڕا ده کشا به ره و هۆمل ، جار و باریش ئاهو ناڵه ی ئه و پاسدارانه مان به گوێ ده گه یشت که هه ر چه ند چرکه ساتێک بوو ته ڵه کانیان پێدا ته قیبۆوه .\nکه مینی ئێمه پێشمه رگه کانی ده سته ی ١ی لکی ٣ له پشت گوندی سوره چۆم ڕا هه تا فێرگه ی گوندی قه له ڕه شێ، زینوا و زینو گردبوومان.\nسه عات ۲ ی ئه وێ شه و ێ جاشه خۆفرۆشه کان که به دزیه وه هاتبوون له پێش لشکره که وه، خۆیان گه یانده سه نگه ره کانی پێشه وه ی که مینه که ی ئێمه .\nله گه ل ده نگ دان له هه موو لایه که وه بوو به ته قه ! له یه که م ته قه دا دوو پێشمه رگه به سوکی بریندار بوون.\nمن له گه‌ڵ خدری ئه‌حمه‌دپور له سه‌نگه‌رێک دابووین، له ته‌نیشت ئێمه‌ش محه‌ممه‌دی ئه‌حمه دپور و خه‌لیلی ئه‌سپندار بـوون.\nکاک خدر قه‌نناسه‌یه‌کی دوربینداری پێ بوو، که‌مێک ته‌قه‌ی کرد و قه‌نناسه‌که گیری کردو مه‌حته‌ڵ بوو!\nبه ژ -٣ یه که ی من ته قه مان ده کرد هه تا ماوه ێک که گوله کانمان زۆر که م بوون ، دوژمن به (لله اکبڕ) هێرشی خۆی توندتر ده کرد!\nله هه ر چرکه ێک دا به ده یان موشه کی (ئار.پی.جی) ئه ته قیه وه.\nکاک محه مه د ی ئه حمه د پور که سه ر په لی په لی شه هید (عزیزی مولانپوور) بوو، خۆی به سه ر سه نگه ره که ی ئێمه دا شۆڕ کرده وه و گوتی: هه ستن وه رنه ده ری دوژمن به جاده که دا دێ ! بڕۆن دوڕیانه که ی خوارێ بگرن!\nچووینه وێ هێزی دوژمن وه ک گاڕان به گورگه لۆقه ملی جاده که یان گرد بوو هاواریان ده کرد و له هیچ شتێک نه ده گه ڕانه وه!\nئه وه ی ڕاست بێ ئه و شوێنه ی که پێشمه رگه سه نگه ری لێگرد بوو، زۆر سه یته ر نه بوو به سه ر میدانی شه ڕه که دا ! لشکری دوژمن جاده و جاده ده هات ته نیا له و که لێنه ی پشت ماڵی (ئه حمه د شێخه ی) ده که وته به ر دیده ی پێشمه رگه، ئه و کات زۆر دره نگ ده بوو بۆ زه ربه وه شاندن له هێزی دوژمن!\nئه گه ر هیزی پێشمه رگه نارنجه کی پێباییه ئه یتوانی له ده ست پێکردنی شه ڕه که دا زه ربه ی باش له هیزی دوژمن به وه شێنێ ئه یتوانی به درێژای جاده که هیزی دوژمن نارنجه ک باران بکرێ، ده چی به داخه وه به پنجا پێشمه رگه دوو نارنجه کیان پێنه بوو!\nکاک خدر خەریکی سازدانه‌وه قه‌نناسه‌که بوو، من به ژ ٣ یه‌که ته‌قه‌م ده‌کرد. تاوێک پێچوو خه‌لیل ئه‌سپندار هات به خشکه خشک گووتی: خه‌شابێکم فیشه‌ک وێده! گووتم هی ژ – ٣ ت ده‌وێن یان هی کلاشیکفێ؟ من ژ- ٣ م پێیه تۆ کلاشینکۆف! ده‌و قسانه دا بووین، دوو موشه‌کی (ئار.پی.جی) له نزیک ئێمه که وته خوار، زیانمان پێنه گه یشت که مێک چووینه خوار تر.\nهیزی ڕێژیم هه ر که مه سیری که مینی ئێمه ی بۆ ده رکه وت ئیتر نه هات به ڕووی ئێمه دا به ڵکو به ڕووی نیسێیه که دا و به پاش ڕه زه کانی گوندی سووره چۆم دا تێ هه ڵکشا به ره و چیای بنلیس.\nئامانجی هێزی ڕێژیم پێش هه موو شتێک گرتنی به رزاییه کان بوو بیگرن، که به ر سه ر ناوچه که دا موسیته ر بوو .\nکا ک محه مه دی ئه حمه د پوور هه رای کرد گووتی: ئه وه ی ته قه مه نی پێ نه ماوه خۆی بگه ێنیته وه بنکه ی پێشمه رگه به شێکمان ڕۆیشتین، من و خه لیل به یه که وه بووین که گه یشتینه بنکه، دیتمان بنکه ی پێشمه رگه کان خاڵی کراوه! دوو سندۆقی فیشه ک لێ بوون، هه موویان بردوه به هه ر دووکمان دوو یا سێ خه شابمان ده ست که و ت، سه یر مان کرد له بنکه که ته نها کۆڵه پشتی من و خه لیل له گه ل په توه کانمان له وێ به جێ مابوو !\nخه لیل گوتی: چیان لێبکه ین؟ گووتم وه ره با هه ڵیانگرین، ده یان به ین بۆ ماڵێک.\nهه ڵمانگرتن بردمانن بۆ ماڵه کانی خوارێ، دیتمان هه موو ماڵه کان چۆل بوون!\nچراکان نه کووژاونه ته وه ! ده رگا کان دانه خراون ! له گه ل خه لیلی خۆمان به ماڵی (سێمانی سه لیمی) داکرد.\nچراکه یان نه کووژا بۆوه ده رگا که شیان دانه خرابوو !\nکۆڵه پشته کانمان خسته پاش نوێن و بانه کان و په تووه کانیشمان خسته پاڵ نوێنه کانی ئه وان، چراکه مان کووژانده وه و ده رگاکه مان داخست.\nبه په له گه ڕاینه وه بۆ بنکه ی پێشمه رگه کان، سه عات سێی شه و بوو ، گه یشتینه مه رحوم خدری کوێخا ئه حمه دی گووتی: که س لێره نه مێنیته وه بڕۆن بۆ ده شتێ خوارێ واته ناو زه ویه کانی خوار گوندی (سووره چۆم) هه موو له وێ یه کتر ده گرینه وه.\nبه شێک له به ر پرس و پێشمه رگه کان له گه ڵ مه ڕحوم مه لا برایم دۆڵه گه رمی له وێ کۆ به بوونه وه، که بۆ به یانی ته قسیمی کار بکه ن، که چۆن به ره نگاری هێرشی پان و به رینی دوژمن ببنه وه.\nپه یوه ندی بێسیمی هه ر له ئێواره وه له گه ڵ ده سته ی ٣ و ده سته ی ۲ نه مابوو\nمه رحوم کاک خدری کوێخا ئه حمه دی که به رپرسی ده سته ی ١ی لکی ٣ بوو، منی له گه ل سێ نه فه ر پێشمه رگه ی هێزی قه ندیل خست که شاره زا نه بوون له ناوچه که، گووتی: هه ڕۆنه لای دۆشکه که له نزیک (سه نگه رێ عه وڵای) پشتی گوندی (سێوه تاڵ) ئێمه چووینه وێ ته ماشامان کرد دۆشکه که له وێ نه ماوه ! ته نها زنجیرێکی سه د فیشه کی له سه نگه ره که دا به جێماوه !\nهه ر ئه و ڕۆژه ش به کارمان ده هات که نه ما بوو ، ئێمه نه مان زانیبوو که دۆشکه که ڕۆژی پێشتر هێز ی قه ندل ڕایانگواز تووه.\nدوو پێشمه رگه که ی هێزی قه ندیل له سه نگه ره خاڵیه که دا دانیشتن ، من و پێشمه رگه ێکی تر له دوو سه د متری ئه وان هه ر که سه بۆ خۆ ده سمان به سه نگه ر هه ڵکه ندن کرد هه تا ڕووناک بوو .\nڕێژیم هێشتا هه ر پێش ڕه وی ده کرد، له گه ڵ تاریک و ڕوونی به یانی گه یشتنه سه نگه ری پێشمه‌ڕگه کانی کۆمه ڵه له چیای (بنلیس) شه ڕێکی نیو سه عاته یان کرد،\nدوو پێشمه رگه یان لێ شه هید بوون و پێشمه رگه ێکیشیان به برینداری که وتبۆ ده ست دۆژمن.\nئیتر شاخه که یان به جێهێشت دۆشکه که شیان که وته ده ست دوژمن.\nکه مێک رووناک بوو چوار گوله تۆپ له نزیک سه نگه ره کانی ئێمه که وته خوار! دوای ئه وه که به ته واوی ڕووناک بوو ، له سه ری هۆینه ماڵی ڕا به قه نناسه ته قه یان لێده کردین ! هه ر چه ند دوور بوو گولله کان کارا ێکی ئه و تۆیان نه ده مان کاتێک به ر ئه بوونه وه به ڵام منیان له سه نگه ره که دا هاڵۆز کرد و حه جمینیان لێ بڕیم.\nهێشتا که س نه یزانیوه که سه ری هۆینه ماڵی گیراوه ! منیش هه رگیز باوه ڕم نه ده کرد ئه و هه موو زه لامه ی له وێ قوت بوونه وه پێشمه رگه بن زیاتر له چه ند سه د که س ده بوون !\nبه لامه وه سه یر بوو، کوتبوومه گومانه وه ڕۆژی پێشتر هێزی شاهۆی لێ بوون و حه واڵه ی وان کرا بوو ، ئه وێ ڕۆژ ێش له وێوه ته قه مان لێده کرا !\nبه داخه وه هێزی شاهۆ ئه و ئێواره شاخه که یان چۆل کرد بوو، که بۆ شه وێ ڕێژیم حه مله ی بۆ ده کرد، دۆشکه که ش هه ر ئه و ئێواره ڕاگوێزرا بوو !\nزوو بۆ م ده ر که وت که ئه وانه جاش و پاسدارن له وێ، دوو پێشمه رگه که ی تر که له سه نگه ری دۆشکه که دا بوون و ئه وی که له دووری منیش سه نگه ری هه ڵده که ند پێش ئه وه ی هه وا ڕووناک بێ سه نگه ره کانیان چۆڵ کرد بوو ! منیشیان ئاگادار نه کرد بۆوه به جێیان هێشتبووم !؟\nمن که له هۆینه ماڵ ڕا که و تبوومه به ر دیده ی دوژمن بێ پسانه وه به تفه نگی قه نناسه ته قه یان لێده کرم به ناچاری شوێنه که م چۆڵ کرد و به ره و گوندی سێوه تاڵ هه ڵه ڕژامه خوار سه عات ٧ی سه ر له به یانی بوو .\nله و به ری گونده که کاک سالحه شۆکه م بینی، له ناو مێشه ڵانه که تفه نگ به شانه وه قه ده می لێده دان هه رام لێکرد گووتم: کێت له گه ڵداییه؟ گووتی: به ته نێام ! ئاگادارم کرد که چیای هۆنه ماڵ گیراوه و چاش و پاسداری لێن !\nله وێش ڕا ته قه یان لێکردووین، گووتم وا باشه بچینه وه بۆ لای گوندی سووره چۆم ڕه نگه پێشمه رگه کان هه موو یان له وێ بن.\nڕۆیشتین گه یشتینه (سه ر ده روێ) له شاخه خواره ی ڕا به دۆشکه ته قه یان لێکردین، زۆر نزیک بوو بمانکوژن ڕامانکرد به لێواری چۆمه که دا هه تا نزیک گوندی سووره چۆمی .\nله سووره چۆم به ڕێگا چروشه که هه ڵلا ڕۆیشتین هه تا نزیک ماڵێ (ئه حمه د شێخه ی) پێمان وا بوو پێشمه رگه کان له وێ سه نگه ریان گرتووه .\nکه تێک گه یشتینه وێ بینیمان هیچ پێشمه رگه ێک له وێ نییه ! ماوه ێکی درێژ به هه ڵدێره که وه نووساین ئیتر هه ر ئه وه نده ده نگی ڕه گبارێکی چه ند فیشه کی هات له پشت ئێمه وه !\nقۆت بووین چووینه سه ره وه تر دیار بوو کاک محه مه دی ئه حمه د پوره ته قه ی له و پاسدارانه کرد بوو، که له جاده که سه ر یان پێوه نابوو دواێش به ته قه که ڕایانکردبۆوه به دیوی (کۆلکه ڕه شی) دا .\nئه و نۆره پۆلێک پێشمه رگه مان بینی مه رحوم ماموستا مه لا برایم و کاک عه وڵای حه سه ن شێخه ی و مه رحوم خدری کوێخا ئه حمه دی و کاک ڕه حمانه شۆکه و شه هید جه ماڵی حاجی مه ولانی به پاش ماڵی ( ئه حمه د عه وڵای) دا ئه چوونه خوار، ئه وان جارێ نه یان زانیوه که چیای هۆینه ماڵ گیراوه !\nکاک محه مه د ده ستی لێ هه ڵوه شاندین گووتی بڕۆ خوارێ ئێمه ش دێن بۆ وێ .\nگه ڕاینه وه بۆ ناو باغه کانی خوارێ له وێ ماینه وه هه تا دوانیوه ڕۆ که س نه هات !\nهێزی دوژمن ئه وێ ڕۆژێ به هیچ لاێک دا جوڵه ی نه کرد، ته نیا به دۆشکه و کاتێۆشا مووچه و مه زرای دۆڵی سووره چۆمی بێپسانه وه ئه کوتا . \nکاتیۆشایه که به سه ر ئه کشا له ناو شاخه کان دا ئه ته قیه وه، به ڵام دۆشکه که نه یده هێشت کس بجوڵێته وه له وێنده رێ.\nبه شێکی تر له پێشمه رگه کان به سه ر پرشتی کاک حوسێنی فه قێ عه لی و کاک هه مزه ی عه وڵا سووری و هه ر وه ها ده سته ێک له پێشمه رگه کانی هێزی (قه ندیل) هه ر له ناو گوندی (قه له ڕه شه) دا مابوونه وه، دیاره ئه وانیش ئاگادار نه بوون که سه ری (هۆنه ماڵی) گیراوه و جاش و پاسداری لێ یه.\nئه وێ ڕۆژێ بۆ ئێوارێ گونده کانی قه له ڕه شه و سووره چۆمان چۆل کرد، هه موو مان چووینه (دۆڵی ده رمان ئاوێ) له وێ یه کترمان گرته وه .\nبه یانی زوو له بنکه ی لکی ٣ ئاماده بووین، هه ر ئه وێ شه وێش تاقمێک له پێشمه رگه کانی ده سته ی ٣ ی لکی٣ به سه ر په رشتی کاک ڕه حمان ماره غانی که له دۆڵی باژاڕی دوژمنیان ده که مین خستبوو و زه ربه ی باشیان لێوه شاند بوون، هه روه ها دوو پاسداریشیان به برینداری به دیل گرد بوو.\nئه وانیش به دیل و ده ستکه وته وه خۆیان گه یاند بۆ لکی ٣، دیار بوو پێشمه رگه کانی ده سته ی ٣ ێش هه موو له ێه ک دابڕا بوون، کاک ڕه حمان و کاک ناسر و کاک برایم ماره غانی و وابزانم دوو پێشمه رگه ی تریشیان له گه ڵ دابوو، گه یشتبوونه بنکه ی لکی ٣ باقی تر پێشمه رگه کانی ده سته ی ٣ ی لکی ٣ دوای شه ڕێکی قاره مانانه و لێدانی گورزێکی باش له هێزی زۆر و بۆری دوژمن له شیو و دۆڵ و به رزایه کانی ناوچه ی باژاڕ به لای (هێرۆ) و (باوزێ) دا چوو بوونه خوار .\nبه یانی ڕۆژی ۲٨ ی خه زه ڵوه ر خه به ر هات، که دوژمن به چیای (زه نگه دۆڵێ) دا پێشڕه وی کردوه!\nتا قمێک له پێشمه رگه ئازایه کانی ده سته ی ١ ی لکی٣ به سه ر په رشتی کا ک " سمکۆ " خۆیان گه یانده چیای زه نگه دۆڵ و شه ڕێکی قایم هه تا شه و به رده وام بوو .\nزه ربه ی باشیان له پیکه ری دوژمن دا بوو، شه ڕی ده سته و یغه یان له گه ڵ دوژمن دا کرد بوو ، هه شت تفه نگی ژ-۳ و کڵاشیکۆفیان گرد بوو، دوو بیکه یسیان گرد بوو، که هه تا ئه وێ ڕۆژێ لکی٣ یه ک بیکه یسیشی نه بوو.\nسه عات ۲ی دوانێوه ڕۆی ئه وێ ڕۆژێ که دوژمن زه ربه ی باشی لێدرا بوو، هه لیکۆپته رێکی شه ڕی ها ته میدانی شه ڕه که، دۆلێ (زه رتکه ی) و هه موو ئه و زنجیره کێوانه ی تۆپ باران و گولله باران کرد .\nبه داخه وه ئه و تۆپ بارانه ی دۆڵی زه رتکه ی بوو به هۆی شه هید بوونی پێشمه رگه ێکی قاره مانی ڕێکخراوی باژار به ناوی "محمه مه دی ئه حمه د زاده" خه ڵکی ده رمان ئاوه.\nزۆر گرینگه و به جێیه چه ند دێڕێک له سه ر ئه م گه نجه جوانه شه هیده بنووسم، که چه ند ساڵێک له فێرگه ێکی ته نگ و تاریک دا به ێکه وه قوتابی بووین.\nپاییزی ساڵی ١٣٥٤ هه تاوی کاتێک من پێمنایه ژووری فێرگه شه هید محه مه دی ئه حمه د زاده پۆلی چواری سه ره تای بوو، یه که م قوتابی زیره کی فڕگه که بوو هه ر ئه ویشیان دانابوو به چاوه دێری قوتابیه کان.\nشه هید محه محه د قۆتابێکی ڕووخۆش، شه رم به خۆ، به ئه خلاق و به ویژدان هه موو قوتابیه کان خۆشیان ئه ویست ڕێزیان لێده گرد.\nله سه ره تای شۆڕشی گه ڵانی ئێران به دژی حکومه تی دڕنده ی شای ئێران واته ۲۲ی ڕێبه ندانی ١٣٥٧ی هه تاوی، شه هید محه مه د له ناو شاری سه رده شت درێژه ی به خوێندن ده دا و قوتابی پۆله کانی ناوه ندی بوو.\nئه و به دڵگه رمی و چالاکانه شان به شانی گه نج و لاو و قوتابیانی شاری سه رده شت له کاتی ڕژانه سه ر شه قامه کان به دژی حکومه تی گه نده ڵی شای ئێران به رد و داری ئه گرته سه ری ژاندارمه دڕنده کان.\nشه هید محه مه د هه ر له سه ره تای دروست بوونی ێه کیه تی لاوانی دێمۆکراتی کوردستان له ناوچه که دا ، گه نجێکی فه حال و تێکۆشه ری ێه کیه تیه که بوو .\nله گه ڵ هێرش و په لاماری کۆماری ئیسلامی ئێران بۆ سه ر نه ته وه ی کورد له ڕۆژهه ڵاتی کوردستان له ساڵی ١٣٥٨ ی هه تاوی و گرتن و ئیحدام کردنی لاوانی کورد، شـه هـیــــد محه مه د فێرگه ی به جێ هێشت و گه ڕایه وه گونده که ی خۆی .\nسه ره نجام به هاری ساڵی ١٣۶٠ چه کی دیفاع له گه له به شخوراوه که ی له شان کـرد و تا کاتی شه هید بوونی له ڕێکخراوه ی باژاری حیزبی دێمۆکڕاتی کوردستانی ئێران له ناوچه ی سه رده شت، وه ک گه نجێکی چالاک و به ئه مه گ بۆ گه له که ی ساتێکیش له خه بات و تێکۆشان سڵی نه کرد، هه زاران سڵاو له گیانی پاکی شه هید محه مه د ی ئه حمه د زاده هه موو شه هیدانی گه ل ڕێگایان پڕ ڕێبوار بێ .\nئیتر ئه و ڕۆژه شه ڕ له زه نگه دۆڵ هه ر به ر ده وام بوو .\nداوایان کرد که پێشمه رگه ی زیاتر بۆ شه ڕگه که بنێرن، ئێمه ش چه ند نه فه رێک ده بووین له بنکه ی لکی ٣ ئاماده بووین: من و کاک محه مه دی ئه حمه د پور، شه هید جه ماڵی حاجی مه ولانی گه و لان، کاک خه بات ئه سپندار، ڕه حمانی قاله مه ولودی و ئه حمه دی حاجی عه زیزی، سه دیقه شۆکه و چه ند پێشمه رگه ێکی تریش بوون به ره و چیای زه نگه دۆڵ که وتینه ڕێ، ئاسمانێکی ساماڵ و هه واێکی پاییزی دیمه نێکی دڵگیری به ناوچه که به خشیبوو کڵووکه جوتێره ده شتی به رزه لی سپی هه ڵگێڕا بوو، وه ک ڕیشی حاجی بۆ کۆستێکی نوێ هه ستت ئه کرد ئه م ده شت و به رده ڵانه خه مێکی قووڵی له کۆڵ نابێ بۆ پێشمه رگه وه ک وه فا بۆ دوا کۆچ وه ک هه ناسه ی سارد و گریانی بێده نگ وا بوو ! که مێک هه ڵکشاین به ناو شاخه کان دا، ئه سپێکی شێم به دیکرد ! " که ریمی سه عیدی " له پێشه وه جڵه وی گرتووه و ڕای ئه کێشێ، بریندارێک به سه ر پشتی ئه سپه که وه ! دووراو دوو ناسیم ڕه شیدی ئه حمه د نژاده هه ر دووک ده ستی به سه ر پشتی ئه سپه که دا شۆڕ به بوونه وه دڵۆپ دڵۆپ خوێنی له جسته ئه تکا، گوێی له ده نگمان بوو سه ری هه ڵبڕی گووتی: زوو بمگێنه دوکتۆر زۆر داوای ئاوی کرد، په له ی بوو ته واوێک هیوای بۆ ژیان له ده ست دا بوو، بینیم ئه وێ ڕۆژێ به چاوی خۆم ئازاری زۆر بوو، برینێکی قوڵی به جه سته وه هه ڵگرد بوو ده یبرد و ده یبرد به م هه ڵه مووت و هه ڵدێره وه بۆ ده شته که ی به ر زه ل. دوا ئاوی له سه ر هه مان کانیاو خوارده وه که هه موو ته مه نی منداڵی خۆی له ده ور و به ری ئه و کانیاوه به سه ر برد بوو ، ڕه نگه خۆشترین شوێنی ته مه نی منداڵی ئه و بووبێ و خۆشترین بیره وه ریه کانیشی هه ر له و ده ور و به رانه تۆمار کردبن، به ڵێ شه هید ڕه شید ئه وێ ڕۆژێ دوا ماڵ ئاوایی له شوێنه خۆشه کانی و له هه موو بیره وه ریه کانی ته مه نی منداڵی خۆی له ده شتی به زه ل کرد. هۆ چیای به رز ! ده شتی به رزه ل و گۆڕێ فاتێ، کیژانی پاش زینوێ سه رچاوه ی یاعقوبه ڕه ش، خوڕه ئاوی بنده روێ! ئێو ه ده زانن ئه و ڕه شیده جوانه ی ئه مڕۆ جه سته ی شڵاڵی خوێنه، له م ده ڤه ره ڕه نگینه ی ئێوه به چکی گرتووه؟ له بیرتانه کاتێک مناڵ بوو هه موو ڕۆژێک به چرقه ی گه رمای هاوین دۆڵاو دۆڵ به هه نیسکه وه ده ستێکی به ده ستی دایکه وه شه قکی له به رد و زیخ هه ڵ ئه داو فرمێسک باران گوڵ و ڕیحانه ی به ر گه ردنی بۆ دێنان، پاش زینو چت له هه گبه ی داییه بۆ مێژوو دوای مه رگی شه هید ڕه شید باسی که ی، کاتێک نه ورۆزان هێشتا له ژێر شه خته و سه هۆڵ دابووی، ڕه شید و هاوڕێیانی پۆل پۆل به ده م لاوک و باڵۆره و حیرانه وه موژده ی مه رگی زستان و شادی جێژنی نه ورۆز و به هار و ژیانیان بۆ دێنای ئێستاش وفات بۆ ی ماوه؟ چیای به رزی زه نگه دۆڵ تۆ هیبه تی به رز و خه زه بی زستانت که له چاوتروکانێک دا سه د گه نجت ژێر به فر کرد، پێم ناڵێی له وه تی هه ی هیچ که سێ وه ک شه هید ڕه شیدی من له سه ر پشتی ڕه قی تۆ دۆژمنی تێکشکاندووه؟ گۆڕێ فاتێ دوای مه رگی شه هید ڕه شید هێشتاش باقه گه نه مان مه ڵۆ ئه که ی؟ کاتێک هاوینان به چرقه ی گه رمای تاقه ت بڕ ئه و ناوه کپ و بێده نگ ته نانه ت ده نگی په پوش گڕ بووه، بێجگه له شه هید ڕه شید و خرمه ی داس و هه یاسه ی ئه و کێت له م ده ڤه ره به دی ئه کرد؟ به ڵام ئه مڕۆ بێ باکانه به خوێن و جه سته ی خۆی داستانێکی بێ وێنه ی پڕ له شانازی و شه ره ف بۆ خۆێ و گه له چه وساوه که ی له مێژوو دا تۆمار کرد. بڕۆن سه یری که ن ! چه نده خۆشه له م چیا به رزه به به رزی هه ڵۆ له شه ڕی دیفاع له گه ڵ شه هید بێ به ڵام ته سلیمی دوژمن نه بی.\nشه هید ئه بوبه کری شه ریف پور، ئه ویش پاڵه وانێکی شه ره که بوو ئه وێ ڕۆژێ، ئاوا باسی پێکانی شه هید ڕه شیدی بۆ کردین گووتی: ״به یانی زوو پێش زه رده په ڕێ به چیای به رزی زه نگه دۆڵ دا سه ر که وتین، کاتێک سه رمان له هێزی دوژمن پێوه نا، بینیمان به شێک له لشکره که یان خه وتوون به شێکیش سه رگه رمی خۆ حه شار دانن! چیایه که وا هه ڵکه وتووه زیاتر له دوو هه زار متر به رزه و هه ڵدێره به سه ر ناوچه ی (سه رشیوێ) کوردستانی باشوور دا ده ڕوانێ.\nبڕیارمان دا که ڕوحم به هێزی دوژمن نه که ین، له هه موو لاێکه وه ئاگر بارانمان کردن ئه وه ی ده ست به جێ کۆژا ئاسووده بوو، باقی تر له چیایه که به ر بوونه وه هه پرون به هه پرون بوون.\nسه نگه رێکی دوژمن مابوو دوو پاسداری تێدا بوو ته قه یان ده کرد و نه یان ده هێشت بچینه سه ر کوژراوه کان، شه هید ڕه شید به ده م ته قه کردنه وه خۆی خسته ناو سه نگه ره که یانه وه ێکی به گولان کوشت و ێه کیش به لێدانێ، دوای ماوه ێک شه ڕ کردن به داخه وه هه ر له و سه نگه ره دا بریندار بوو و هه ر خۆشی به برینداری گه ڕایه وه دواوه و گووتی بریندارم״! ئێمه ش گه یشتینه سه نگه ره کانی پێشه وه ی شه هید ره شید و هاورێیه کانی شه ڕێکی قاره مانانه یان کرد بوو، شه ڕی ده سته و ێخه جێ په نجه یان دیار بوو ، زیاتر له ۲٠ که س به سیج و پاسدار له سه نگه ره کاندا که و تبوون، هه تا شه و به ته قه مه نی دوژمن شه ڕمان کرد.\nچه ندین جار هه لیکۆپته ر هاته میدانی شه ڕه که نه ی و ێرا لێمان نزیک بێته وه .\nورده ورده هه وا به ره و تاریکی چوو چیای به رزی زه نگه دۆڵ ئارامی و ئۆقره ی بۆ گه ڕایه وه، ئێمه ش له قه د پاڵی چیایه که وه سه ر یه ک که وتینه وه چه ک و ته قه مه نیه ده سکه وته کانمان به کۆڵ دا دا و به ره و گوندی دۆڵه بییه که و تینه ڕێ .\nسه عات ١٠ ی شه و گه یشتینه گوندی (دۆله بییه) و خۆمان ته قسیم کرد به سه ر ماڵه کان دا، ئه و کات ماڵێ باوکم له دۆڵه بیێ بوون.\nمن و شه هید ئه بوبه کری حاجی حه مه حه سه نی، عه ولای مه حموده خوڵی و ئه حمه دی حاجی عه زیزی چووینه ماڵێ ئێمه . دایکم ڕوحی شاد چاوی پێکه وتین و ده ستی کرد به گریان گووتی: ئۆخه ی ماون !\nماچی کردین گووتی: به خوای ڕۆله دوژمن هه موو شاخ و کێوه کانی گرتووه چۆن ده ر ده چن !؟\nگووتمان خه مت نه بێ ڕێگای پێشمه رگه به جاش و پاسداران ناگیرێ نابینی ئه و چه ک و چۆڵه زیاده هی ئه وانه لێمان گرتوون!\nئه وه ش دایکم " توخوا ڕۆڵه ئه و چه که هی وانه!\nده ستان خۆش بێ بیانکوژن." دوای نان خواردن ماڵ ئاوایمان له دایکم کرد و بۆ پشودان چووینه دۆڵی زه رتکه .\nبه یانی زوو ۲٩ ی خه زه ڵوه ر هه موو پێشمه رگه کان له سه ر جاده ی ده رمان ئاوێ کۆ بو ینه وه، مه رحوم ماموستا مه لا برایم مان له گه ل دا بوو ، دابه شی کردین بۆ نان خواردنی به یانی.\nئێمه ده سته یه کی چل نه فه ری ده بووین، چووینه گوندی سێوه تاڵ دوو دوو و سێ سێ به سه ر ماڵه کاندا دابه ش بووین، زوو نانمان خوارد و گه ڕاینه وه بۆ ده رمان ئاوێ. ئه وێ رۆژێ هه تا ئێوارێ له به رزایه کانی ده و رو به ری دۆڵی ده رمان ئاوێ جێگیر بووین. جموجۆڵی دووژمنمان له ژێر چاوه دێری دا بوو، جه بهه ی شه ڕ ئارام بوو له هیچ شوێنێک ده نگی ته قه نه ده هات !\nدوا نیوه ڕۆ قه وه تێکی زۆری دووژمن له به رزای (هۆینه ماڵ) وه به ره و دۆڵی (سووره چۆم و سه ر ده روێ) هاته خوار !\nدیار بوو دووژمن خۆی ئاماده ده کرد بۆ هێرشێکی گه وره به ره و دۆڵی (ده رمان ئاوه) و (دۆڵه گه رم) و (ئه سپه میزه) پێشمه رگه کانی لکی ٣ ده سته ی ١ و ده سته ی ۲ و په لێک له پێشمه رگه کانی ده سته ی ١ و چه ند پێشمه ر گه ێکی هێزی قه ندیل، په لێک پێشمه رگه ی (مجاهدین خلق) اێران له گه ڵ هێزی به رگری، هه موویان له به رزایه کانی دۆڵێ ده رمان ئاوی، ناو گوند و سه ر جاده و شیو و دۆڵه کان سه نگه ریان گرد بوو .\nبۆ شه وێ تاقمه یه کی په نجا که سی ده بووین ، له گه ڵ مه ڕحوم ماموستا مه لا برایم بۆ پشوو دان چووینه وه دۆڵی زه ردکه ی، به ڵام به شێکی زۆر له پێشمه رگه کان هه ر له شوێنی خۆیان مانه وه ، ٣٠ی خه زه ڵوه ر به یانی زوو پێش خۆڕهه ڵات گه ڕاینه وه دۆڵی ده رمان ئاوه، به یانێکی جوان هه وا ساف و بێگه رد، ته زوی ساردی پاییزی تێکه ڵ به زه رده ی تریشکی بێ هێزی خۆر ئه بۆوه ، ئه و شیو و دۆڵه وه ک به حرێکی مه ند خۆ ی ئه نواند، هۆ ڕه ی مانگا و گوێلک و قووله ی که ڵه شێر له گه ڵ جریوه ی چۆله که موژده ی به یانێکی نوێی به سروشت ئه دا، گه ڵای زه ردی داره کان بێپسانه وه هه ڵئه وه رین، وه ک فرمێسکی خاک وا بوو، بۆ شه هیدێک له و ئارامیه ی ئه وێ ڕۆژێدا ته نیا پێشمه رگه ڕۆڵه ی چیا بوو ، ئه ردی ڕاخستبوو و ئاسمانی به خۆ دا دابوو وه کو یار توند باوه شی له خاک دابوو بۆ ژیان بۆ دا هاتوو .\nبه ڵێ من و کاک عه ولای حه سه ن شێخه ی و خه لیلی ئه سپه ندار له پشتی که وڵه ی له سه نگه رێک دا دامه زرا ین ، کاک محه مه دی ئه حمه د پور و چه ند پێشمه رگه ێکی تر له گه ڵ جه ماعه تێک هێزی به رگری ئه یانهه ویست به زنجیره چیای (کونه پێستێ) دا سه ر که ون و له به رزایه که سه نگه ر بگرن، هه رای له ئێمه ش ده کرد که بچینه لای ئه وان و شوێنه که ی خۆمان به جێ هێلین ، زۆری پێ نه چوو هیزی دوژمن له باسکی (خۆڕسکان) که به سه ر گوندی سێوه تاڵ دا ده ڕوانێ قوت بوونه وه به دوای ئه واندا دوو ماشێن که دۆشکه و تۆپی سه د و شه شیان هه ڵگرتبوو له جاده که ده رکه و تن و ده ست به جێ ته قه یان کرد له به رزایه کان گه ڕانه وه دواوه !\nخه لیل هاته ده ر له پاش شاخه که و گووتی ئه رۆم خۆی هه ڵدا به ناو ڕه زه کاندا هه ر له وێوه که وته به ر دیده ی دوژمن به دۆشکه ته قه یان لێکرد هه تا خۆی گه یانده نه دیوی زۆر نزیک بوو شه هیدی که ن!\nسه عات ۶ی به یانی دووژمن به هه موو لایه ک دا هێرشی کرد، هێرشی دووژمن له گه ڵ به ر به ره کانی سه ختی هێزی پێشمه رگه به ره و روو بۆوه، له ماوه ی چه ند سه عات شه ڕ دا به ده یان به سیج و پاسدار له میدانه کانی شه ڕ دا که وتبوو ن. له و شه ره دا به داخه وه دوو پێشمه رگه ی قاره مان به ناوی "سمایلی ئاشنا " خه ڵکی گوندی (ناو نه مام) له ده سته ی ١ ی شه هیدانی ٨ ی گه لاوێژ و پێشمه رگه ێکی قاره مانی (مجاهدین خلق) ایران شه هید بوون.\nشه هید سمایل دووهه مین شه هیدی بنه ماڵه که یه تی، سمایل گه نجێکی ئازا و چاو نه ترس بوو، هه تا بڵێی هه ڵسوور و چالاک بوو، زۆر جار له گه ڵ تیمی سێ نه فه ری و چوار نه فه ریش ده سیتان له جاش و پاسداره کان ده وه شاند و زه ربه ی باشیان لێ ئه دان ! بێجگه له وه له هه ر بۆسه و په لامارێک بۆ سه ر مۆڵگه کانی ڕێژیم به شداری چالاکانه ی ده کرد، هه زار حه یف و مه خابن که زۆر نه ژیا تا بتوانێ زیاتر خزمه تی گه له که ی بکات ڕێگای پڕ ڕێبوار بێت.\nئه وێ ڕۆژێ ڕێژیم به پشتیوانی چه کی قورس هێزێکی زۆری هێنابۆ میدانی شه ڕه وه هیچ ته پۆلکه و شیو و دۆڵێک نه مابوو که به ده یان له به سیج و جاش و پاسداری لێ قوت نه بووبێته وه!\nپیلانی ڕێژیم ڕوون و ئاشکرا بوو ، که هه تا ئه و چه ند گونده نه گرن نه کشێنه وه!\nهه ر بۆیه فه رمه نده ی هێزی پێشمه رگه بریاری دا به پێشمه رگه بۆ پاراستنی سه ر و ماڵی گوندنشینان گونده کان چۆڵ که ن، سه عا ت دوازده ی ئه وێ رۆژێ هێزی پێشمه رگه گونده کانی چۆڵ کرد و له چیا به رزه کانی (زه رد که) و (هۆمل) و (دارێ مه شکان) سه نگه ریان گرد.\nهه ر ئه وێ ڕۆژێش حیزبی دێمۆکڕات زیندانیه کانی به ره ڵا کرد و به جه ماعه ت خۆیان ته سلیمی پاسداره کان له دۆڵی (زه ردکه) کرده وه .\nبه چاوی خۆمان بینیمانن که پاسداره کان به پیریانه وه هاتن و ته قه ی خۆشیان ده کرد !\nله و کات و ساته دا به ره ڵا کردنی ئه و زیندانیانه شتێکی نابه جێ بوو ! ڕێژیم ته بلیخاتی زۆری پێوه کرد، که گویا هه موو بنکه کانی حیزبی دێمۆکڕاتی داگیر کردووه و زیندانیه کانیشی ده رباز کردوون !\nئێمه ڕۆژێک له به‌رزایه کان ماینه‌وه دووژمن بێ پسانه‌وه شاخ و کێو و شیو و دۆڵه‌کانی تۆپباران ده‌کرد.\nئێواره ده‌رنگانێک رۆژی ١ی سه رماوه زی ساڵی ١٣۶۲ بوو، له پشتی کانیێ (ئاسینی) سه نگه رێکی گه وره ی لێ بوو ، که سێ پێشمه رگه له وێدا سه نگه ریان گرد بـوو ، به داخه وه گـولـلـه هاوانێـکـی دووژمـن ڕێـک سـه نـگـه ره کـه ی پێکا ! دوو پێشمه رگه ی قاره مان ده ست به جێ شه هید بوون که ێه کیان به رپر سی پێشمه رگه کانی هێزی قه ندیل بوو به ناوی "که ریم ڕه سوڵ پور" خه ڵکی جه ڕانی ناوچه ی پیرانشار ئه وه یتریش پێشمه رگه ی (مجاهدین خلق ایران) بوو، پێشمه رگه ێکیش به سه ختی بریندار بوو.\nئه وێ شه وێ له و ێ ماینه وه بۆ به یانی شاخه که مان چۆڵ کرد.\nبه ره و گوندی (بێتوش)، (مه زرێ)، (گه رماوان) و ( مه زناوێ) وه ڕێکه وتین ، ڕۆژێک له وێ ماینه وه ، بۆ شه وێ له ده ورو به ری گوندی بێتوش که مینمان دانا، واته ٣ی سه رماوه زی ١٣۶۲. به ڵام دوژمن به وێ دا هێرشی نه کرد !\nبه پێچه وانه دوژمن هێرشی کرد ، بۆ سه ری (نۆڕی) که هێزی کاک هه ژاری و به شێک له پێشمه رگه کانی لکی ٣ ی و پێشمه رگه ی (مجاهدین خلق) ئێرانی لێ بوون.\nشه ڕێکی توند و قایم هه تا به یانی درێژه ی هه بوو ، له و شه ڕه دا دوژمن کوژرا و بریندارێکی زۆری هه بوو، چاشی به ناو بانگ (عومه رمه لاش) هه ر ئه و شه و ه کوژا .\nله و به ره نگاریه بێ وێنه یه دا به داخه وه پێشمه رگه ی قاره مانی ده سته ی ۲ی لکی ٣ جه ماڵی حاجی عه وڵای (گاکێ) شه هید بوو و چه ند پێشمه رگه ش بریندار بوون.\nڕێژیم ده ستی به سه ر چیای به رزی (نۆڕی) دا گرد و ئه وێ پاییزێ دوا قۆناغی هێرشه کانی بوو.\nله چیای نۆڕیه وه ڕێژیم سه یته ره ی ئه کرد، به سه ر گۆنده کانی: مێرگاسه، بێتوش، میدانان، مه زرێ، گه رماو، ئه شکان، مه زناوه، زه رده کانیان، تێتێ و چه ند شوێنی تر.\nدوای ئه وه که دووژمن ده ستی به سه ر ناوچه که دا گرد، رێکخراوی باژار و لکی ٣ و ده سته ی ١ی لکی ٣ به ره و شیو دۆله کانی باوزێ وه ڕێکه وتین.\nبێجگه له هێزی پێشمه رگه و هێزی به رگری، خه ڵکێکی زۆری مه ده نیش ڕه گه ڵ هێزی پێشمه رگه که وتبوو ، و ناوچه که یان به جێ هێشت بوو .\nڕێکخراوی باژار چوو بۆ (باوزێ) لکی ٣ و ده سته ی ١ی لکی٣ چوونه مووچه کانی پشتی باوزێ شوێنێک به ناو (باوه ڵۆیه) ده سته ی ۲ ی لکی٣ چوونه گوندی (هه رزنێ) ده سته ی ٣ ی لکی ٣ چوونه گوندی (هێرۆێ) ده سته ی ٤ی لکی ٣ به فه رمه نده ی شه هید (حه مه عه زیزی عه زیزی) چوونه داوێنی (گرده بێناسی) خه ڵکه مه ده نیکه ش هه مووی دۆست و لایه نگری حیزبی دێمۆکراتی کوردستانی ئێران بوون.\nله گوندی باوزێ به هاو کاری حیزبی دێمۆکرات جێگا و ڕێگایان بۆ دابین کرا و نیشته جێ بوون.\nپێویسه بگوو ترێ ئه و گوندانه ی که ئێمه لێیان نیشته جێ به بووین، هه ر هه موویان چۆڵ کرا بوون و حکومه تی به عسی ئێراق هه موو خه ڵکه که ی به زۆره ملی ڕا پێچی ئۆردوگاکان کرد بوون .\nهه موو گوند و مووچه و مه زرا و ڕه ز و باغی و کشتوکاڵی ئه و گوندانه وێران به بوو .\nئه و ناوچانه به شێوه یه ک میلیتاریزه کرا بوون، که هه ر ڕوح ده به رێکی لێی جووڵا با ده یانکوشت!\nکاتێک که ئێمه گه یشتینه ناوچه که، سه ر له نوێ کاوله ڕووخاوه کانمان پاک کرده وه دروستمان کردنه وه.\nهه تا جێگیر بووین زیاتر له مانگێکمان پێچوو ، ئێمه که له (باوه ڵۆێ) جێگیر بووین، په لی ١ی شه هید عزیزی مولانور له ده سته ی ١ی لکی ٣ بووین.\nتازه له ده‌سته‌ی ١ جیا ببووینه‌وه، سه‌رجه‌م ٢٦ نه‌فه‌ر بووین، کاک محه‌ممه‌دی ئه‌حمه‌دپوور سه‌رپه‌ل بوو، کاک وه‌ستا قادر مەولانپوور جێگر په‌ل بوو، چه‌ند سه‌د متر‌ێک دوورتر له ده‌سته‌ی ١ بنکه‌ێکمان دروست کرد، که له ناوه‌وه هۆده‌ێکی ۶x۵ی لێ هه‌ڵکه وتبوو بۆ حه وانه وه ی پێشمه رگه کان، ئاشپه زخانه و عەمباری خوارده مه نی به جیا بوو. ته ندوور بانێکی کۆنی لێبوو ئه ویشمان کردبۆ به حه مام بو خۆ لێشتن. له ته نیشت مه قه ڕه که جێگای ئه سپه کان بوو، له و لایتر جێگای سه گه کان بوو.\nسێ سه‌گمان هه‌بوو له مرۆڤی گێژ و هێژ به وه‌فاتر. بۆ هاوینی١٣۶٣ به ته‌نیشت مه‌قه‌ڕه‌که‌وه هۆده‌یه‌کی چوار نه‌فه‌ریمان دروست کرد، بۆ کتێب خوێندنه‌وه. هه‌رچی ئه‌هلی کتێب خوێندنه‌وه بوو بۆی هه‌بوو به بێده‌نگی له‌وێ کتێبی خۆی وه‌خوێنێ به حه‌جمینه‌وه.\nهه‌ر چه‌ند دوژمن گونده‌کانی لێستاندین، به‌ڵام ساتێکیش له خه‌بات و به‌رخۆدان رانه‌وه‌ستاین هه‌رئه‌وێ پا‌ییزێ که گونده‌کانمان چۆڵ کردن، ڕۆژ نه‌بوو له سه‌ر جاده و به‌ر جاده و شیو و دۆڵ و گونده‌کان دا دوژمن له که‌مین نه‌خه‌ین و زه‌ربه‌ی لێنه‌وه‌شێنین، هه‌موو ڕۆژێک زه‌ربه‌یەکمان لێده‌وه‌شاند.\nهه‌تا ڕژێم ناوی له جاده‌ی سه‌رده‌شت بۆ ئالان نابوو: (جاده‌ی مه‌رگ)!


حكومەتی هەرێم بریاریدا چیتر 10 هەزار دینار لە هاوڵاتیانی عێراق وەرنەگیرێت\n376 جار خوێندراوه‌ته‌وه\nهەردوو وەزارەتى ناوخۆى هەرێم و عێراق رێککەوتن چیتر ئەو 10 هەزار دینارە لە هاووڵاتیانی ناوەڕاست و خوارووى عێراق وەرنەگیرێت کە سەردانی هەرێمی کوردستان دەکەن.\nبەپێى راگەیەنراوێکى حکومەتى هەرێم ئەمرۆ پێنج شەممە مەسرور بارزانی سەرۆکی حکومەتی هەرێمی کوردستان پێشوازی لە شاندێکی باڵای وەزارەتی ناوخۆی عێراق بە سەرۆکایەتی یاسین یاسری وەزیری ناوخۆ کرد.\nئاماژە بەوەشکراوە، وەزیری ناوخۆی عێراق خۆشحاڵی خۆی دەربڕی بەرامبەر دروستبوونی ئەو کەشە ئەرێنییەی ئێستا لە نێوان هەرێمی کوردستان و بەغدا هەیە و ئاماژەشی بەوە کرد کە لێکتێگەیشتنی باش لە نێوان هەردوو وەزارەتی ناوخۆی هەرێمی کوردستان و عێراق هەیە و هەر کێشەیەکیش بێتە پێشەوە پێویستە بەپێی دەستوور چارەسەر بکرێت.\nلاى خۆیەوە سەرۆکی حکوومەتی هەرێمی کوردستان سوپاسی وەزیری ناوخۆی عێراقی کرد بۆ هەماهەنگی و هاوکارییان لەگەڵ وەزارەتی ناوخۆی هەرێمی کوردستان .\nلە کۆبوونەوەکەدا کە وەزیری ناوخۆی هەرێمی کوردستانیش ئامادەبوو، ئاماژە بە کێشەی ئیقامە و وەرگرتنی بڕی دە هەزار دیناری عێراقی کرا کە لە هەموو هاووڵاتیانی دەرەوەی هەرێمی وەردەگیرێت.\nسەرۆکی حکوومەتی هەرێمی کوردستان ئاماژەی بەوە کرد کە ئەو میکانیزمەی بەناوی ئیقامە ناوزەد کراوە و بۆ پاراستنی ئاسایشی هەرێمی کوردستان و گەشتیاران بووە، لەمەودوا ناوەکەی دەکرێتە ( دڵنیایی ئاسایش) .\nهەروەها لە سەر فەرمانی سەرۆکی حکوومەت بڕیاردرا لە مەودوا حکومەتی هەرێم خەرجییەکانی سیستەمی ( دڵنیایی ئاسایش ) دابین بکات و لە 1- 9 ەوە هیچ بڕە پارەیەک لە هاووڵاتییانی پارێزگاکانی عێراق کە سەردانی هەرێمی کوردستان دەکەن وەرنەگیرێت.


بیرەوەری: شەوی لەسێدارەدان سەدام داوای بینینی براكانی كرد بەڵام نەچوون\nئەمەریكییەكان سەرپشكيان كرد\n2021.08.04 - 21:09\nبەگوێرەی گێڕانەوەكانی تاهیر تۆفیق ئەلعانی شەوی بەر لەسێدارەدان سەدام حسێن داوای بینینی زڕبراكانی كرد بەڵام بەهۆی رێكنەكەوتنیان لەسەر پێكەوە ڕۆیشتن بۆ دیدارەكە سەرینەگرت.\nد. حەمید عەبدوڵڵا لەزنجیرە دۆكیۆمێنتاری "تلك الأیام" بیرەوەرییەكانی تاهیر تۆفیق ئەلعانی یەكێك لە سەركردەكانی بەعسی خستەڕوو لەبارەی رۆژگارەكانی زیندانی خۆی و سەرانیتری ڕژێمی پێشوو. لەبەشێك لەو گێڕانەوانەدا كە "ناس كورد" بینیویەتی (4ئابی 2021) ئەلعانی دەڵێت شەوی لەسێدارەدان ئەمەریكییەكان سەدامیان سەرپشك كرد لە داواكاری تایبەت ئەویش داوای دیداری زڕبراكانی كرد كە بەرزان و وەتبان و سەبعاوین و لەدایكەوە بران و ئەوانیش لە بەشێكیتری زیندان بوون.\nبەگوێرەی بیرەوەرییەكانی ئەلعانی كە لەگەڵ سەرانی بەعس زیندان بووە، كاتێك ئەمە خواستەی سەدامیان گەیاندە بەرزان تكریتی وتی ئەگەر وەتبان بێت من ناچم، ئەویش هەر وەهای وت، بەهۆی ئەم ڕق و قینەی نێوانیشیان سەردانەكە سەرینەگرت و رۆژی دواتر سەدام لە سێدارەدرا.\nئامادەكاری دۆكیۆمێنتارییەكە هێشتا دڵنیا نەبووەتەوە بۆچی سەدام لەبری ئامۆزا و كەسە نزیكەكانی كە عەلی كیمیایی و عەبد حمود بوون داوای زڕبراكانی كرد، ئایا ویستی پەیامێكی تایبەتیان پێ بگەیەنێت یان هەر حەزێكی عاتفی بوو.\nئەلعانی تۆمەتباربووە بەتاوانی ئەنفال و لە 24 حوزەیرانی 2007 بێتاوان دەركراوە لە و تۆمەتانەی ئاراستەی كراون و ئازاد بووە.\nبەرزان و وەتبان و سەبعاوی زڕبرای سەدام حسێن بوون لە دایكەوە، باوكیشیان لە عەشیرەتی بێجاتە كە عەشیرەتی سەدام حسێنە و لەبارەی دەسەڵات و پلەو پۆستیشەوە ناكۆكی زۆر لەنێوانیاندا هەبوو.\nبەهۆی ئەوەی شووی بە کەسێکی دیکە کرد کوڕێک خۆشەویستەکەی و خۆیشی کوشت\n2021.08.12 - 22:06\n2021.08.02 - 13:13\nبیرەوەری؛ هەواڵگری سەدام پەیوەندییە مێبازییەكانی بەرپرسانی تۆمار دەكرد\n2021.08.14 - 13:46\nگێڕانەوەیەک؛ سەدام بە وەزیری بەرگری و سوپاسالاری نەگوت كوەیتی داگیركرد\n2021.08.03 - 13:25\nشێفەكەی سەدام حسێن بیرەوەرییەكانی دەگێڕێتەوە\n2021.07.22 - 23:44\nئاری هەرسین داوای لێبوردن دەکات\n2021.08.14 - 20:16


alternativa بێژەکردن: چۆن alternativa بە ئیتالیایی, پۆرتووگالی, ئیسپانی, کاتالانی, چیکی, سویدی بێژە بکەن\nچۆن گۆ دەکرێ alternativa\nبیستراوە: 3.9K جار\nalternativa بێژە کردن بە ئیتالیایی [it]\nalternativa گۆکردنی بێژە کردن لەلایەن Heracleum (نێر لە ئیتالیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی alternativa بە ئیتالیایی\nهاوبەشکردنی بێژەی alternativa بە ئیتالیایی:\nalternativa بێژە کردن بە پۆرتووگالی [pt]\nalternativa گۆکردنی بێژە کردن لەلایەن thatra (مێ لە ئیسپانیا)\nalternativa گۆکردنی بێژە کردن لەلایەن analice (مێ لە بەڕازیل)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی alternativa بە پۆرتووگالی\nهاوبەشکردنی بێژەی alternativa بە پۆرتووگالی:\nalternativa نموونە لە دەستەوشەیەک\nAssinale a alternativa correta. گۆکردنی بێژە کردن لەلایەن (لە )\nalternativa بێژە کردن بە ئیسپانی [es]\nalternativa گۆکردنی بێژە کردن لەلایەن mareze (نێر لە ئەرژەنتین)\nalternativa گۆکردنی بێژە کردن لەلایەن Lilbaires (مێ لە ئەرژەنتین)\nalternativa گۆکردنی بێژە کردن لەلایەن lphollman (مێ لە کۆلۆمبیا)\nalternativa گۆکردنی بێژە کردن لەلایەن abstract (نێر لە گواتیمالا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی alternativa بە ئیسپانی\nهاوبەشکردنی بێژەی alternativa بە ئیسپانی:\nmedicina alternativa گۆکردنی بێژە کردن لەلایەن (لە )\nMaegareth Thatcher con su slogan "no hay alternativa" situó al liberalismo económico como el único modo de organizar las sociedades modernas.(Max Fisher, K-punk, Realismo capitalista, ¿No hay alternativa?) گۆکردنی بێژە کردن لەلایەن (لە )\nalternativa بێژە کردن بە کاتالانی [ca]\nalternativa گۆکردنی بێژە کردن لەلایەن didace (نێر لە ئیسپانیا)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی alternativa بە کاتالانی\nهاوبەشکردنی بێژەی alternativa بە کاتالانی:\nalternativa بێژە کردن بە چیکی [cs]\nalternativa گۆکردنی بێژە کردن لەلایەن Fiorellify (مێ لە کۆماری چێک)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی alternativa بە چیکی\nهاوبەشکردنی بێژەی alternativa بە چیکی:\nalternativa بێژە کردن بە سویدی [sv]\nalternativa گۆکردنی بێژە کردن لەلایەن ret001 (نێر لە سوێد)\nدەتوانن باشتر بێژەی بکەن؟ یا بە زاراوەیەکی تر؟ بێژە کردنی alternativa بە سویدی\nهاوبەشکردنی بێژەی alternativa بە سویدی:\nalternativa بێژە نەکراون لە:\nalternativa تۆمارکردنی گۆکردنی alternativa [gl] دەزانن چۆن "alternativa" بێژە بکەن؟\nوشەی: buongiorno, prosciutto, precipitevolissimevolmente, Posillipo, ciao\nداخوازی بێژە کردنی نوێ بێژە کردن بە: ئیتالیایی ئیسپانی پۆرتووگالی چیکی سویدی کاتالانی گالیسی


له یه‌كه‌م تاقیكردنه‌وه‌دا گرێبه‌سته‌كه‌یان كڕيیه‌وه\n10/7/2018 - 09:50\nتۆ پێده‌كه‌نی و گاڵته‌م پێده‌كه‌ی، كه من له دووره‌گه‌وه هاتووم\nئه‌و له‌نێوان چاره‌نووسێكی نادیاردا خۆشترین شه‌وه‌كانی ژیانی دوور له ژاوه‌ژاوی گڕكانی مادێرا به‌سه‌ر ده‌برد، به‌ڵام متمانه و هێز لای ئه‌و منداڵه شتێكی باوه‌ڕ پێكرابوو، چونكه به به‌رده‌وامی و به‌بێ ترس جه‌ختی ده‌كرده‌وه له ئه‌كادیمیاكه‌ی سپۆرتینگ لیشبۆنه وه‌رده‌گیرێت، ئێوه ته‌ماشاكه‌ن چ منداڵێك له دوورگه‌یه‌كی دابڕاو له شاردا گه‌شت بكات بۆ نێو باڵه‌خانه و ستادیۆمه بڵنده‌كان، كه‌چی هێنده هۆشی زۆربێت بتوانێت باوه‌ڕ به هه‌مووان بكات، كه ئه‌و كه‌سێكی تایبه‌ته و سه‌رده‌كه‌وێت.\nكاردۆسۆ نوێنه‌ری یانه‌ی سپۆرتینگ ڕایگه‌یاند: كاتێك ڕۆناڵدۆ له ئه‌كادیمیاكه وه‌رگیرا ده‌بێت دایكی و فێرنائۆ بگه‌ڕێنه‌وه، كه دواتر زڕ باوكی منداڵه‌كه وتی: ئه‌مه كێشه نییه بۆ چه‌ند ڕۆژێكیش بێت خراپ نابێت. ڕۆژانی دواتر به تووندی ده‌سكی كورسییه‌كه‌ی گرتبوو سه‌رپه‌نجه درێژه‌كانی ده‌ستی سپی بوو بوون، فڕۆكه‌كه له فڕۆكه‌خانه‌ی (Funchal)ه‌وه به‌رز بۆیه‌وه، ئه‌و له په‌نچه‌ره‌كه‌وه ته‌ماشای دوورگه‌كه‌ی ده‌كرد، كه پاش چه‌ند چركه‌یه‌ك گڕكانی مادێرای له دووره‌وه بینی، ڕۆناڵدۆ جاری یه‌كه‌مبوو له ئاسمانه‌وه شوێنی له دایكبوونی خۆی ببینێت، كه ته‌نیا به ئاو گه‌مارۆ درابوو. دایكی ماریا ئاڤێرۆ لێی پرسی شه‌وی پێشوو خه‌وتی؟\nڕۆناڵدۆ نه‌خێر، كه‌چی دوای ئه‌م چه‌ند وشه‌یه له‌سه‌ر باوه‌شی دایكی خه‌وی لێكه‌وت، به‌ڵام له ته‌نیشتی دایكی فێرنائۆ سه‌رقاڵی خوێندنه‌وه‌ی ڕۆژنامه وه‌رزشییه‌كان بوو. دوای كاتژمێرێك و سی خوله‌ك له نیشتنه‌وه‌ی فرۆكه‌كه به پاس به‌ره‌و شوێنی مه‌شق و ڕاهێنانی یانه‌ی سپۆرتینگ به‌ڕێكه‌وتن. ساڵ و كات (1996)بوو هه‌وای شار فێنك و هێمن بوو، هه‌روه‌ها مه‌شقگاكه له ته‌نیشت یاریگای (Jose Alvalade)بوو. ئاڤێرۆی دایكی ده‌ستی له كه‌مه‌ری كوڕه‌كه‌ی ئاڵاندبوو كه‌مێك هه‌ستی به دڵه‌ڕاوكێی ڕۆناڵدۆ ده‌كرد، به‌ڵام ئه‌و ده‌یویست هه‌موو شته‌كان له‌چاوی ئه‌وه‌وه ببینێت، بۆیه پێی وت:\n"خێرا خه‌ریكه گه‌وره ده‌بی كوڕم".\n" من ئێستا یانزه ساڵم، بۆیه به‌رپرسیارێتم هه‌یه".\nیاریگا كۆن و گه‌وره‌كه له‌دووره‌وه ده‌ركه‌وت، كه به یاریگای ڕاهێنانه‌كانی سپۆرتینگ گه‌مارۆ درابوو، له‌وكاته‌دا ڕۆناڵدۆ هه‌ستی ده‌كرد له به‌رامبه‌ر مێژووی ئه‌و یانه‌یه، له قه‌زه‌مێك زیاتر هیچی دیكه نییه و هه‌موو شته‌كانی وه‌كو خه‌ون ده‌هاته پێش چاو. كریستیانۆ چووه نێو یاریگاكه و پاولۆ كاردۆسۆ له‌گه‌ڵ ڕاهێنه‌ر ئۆسڤاڵدۆ سیلڤا له ته‌نیشت یاریگاكه‌وه ڕاوه‌ستابوون. كریس ده‌یزانی هه‌موو چاودێری ئه‌و ده‌كه‌ن، چاویگێڕا له‌دووره‌وه دایكی دۆزیه‌وه له‌سه‌ر كورسییه‌ك دانیشتبوو، كه‌مێك دڵه‌ڕاوكێكه‌ی كه‌م بۆیه‌وه. پێش ئه‌وه ڕۆناڵدۆ له‌گه‌ڵ منداڵه‌كانی دیكه ڕاوه‌ستابوو، دواتر ده‌ستكرا به تاقیكاری ناوبراو، به‌ڵام ڕاهێنه‌ره‌كه سیلڤا وتی:\n" زۆر لاوازه".\nهه‌رچه‌نده ڕۆناڵدۆ كه‌مێك له ناسیۆنال كێش و باڵای زیادی كردبوو، كه‌چی فێرنائۆ له وه‌ڵامدا وتی:\n" ڕاوه‌سته با یاریی بكات، ئه‌وسا بڕیار بده".\nپاشان كاردۆسۆ كه‌مێك چووه پێشه‌وه ده‌ستی خسته سه‌رشانی فێرنائۆی زڕ باوكی و پێكه‌نی و وتی:\n" زانیم هۆكار هه‌یه، بۆیه تۆ لێره‌ی".\nله‌گه‌ڵ ده‌ستپێكردنی یارییه‌كه ڕۆناڵدۆ تۆپ كه‌وته نێو قاچه‌كانی به‌ڕاست و چه‌پی یاریگادا یاریزانه‌كانی فریووده‌دا، تا تۆپه‌كه‌ی خسته نێو گۆڵه‌كه‌وه، ئه‌مه‌ش وایكرد سه‌رجه‌م منداڵه‌كانی دیكه له‌چاو تواناكانی ئه‌ودا لاواز ده‌ربكه‌ون.\nئۆسڤاڵدۆی ڕاهێنه‌ر ده‌ستبه‌جێ وتی:\n"به‌ڕاستی سه‌یره، زۆر سه‌ره‌نجی ڕاكێشام".\nهه‌روه‌ها كاردۆسۆ وتی:\n"به‌ڵێ جیاوازه و مایه‌ی تێڕامانه".\nئۆسڤاڵدۆ سه‌ری جوڵاند و نه‌یده‌ویست چاوی له‌سه‌ر لابدات، به به‌رده‌وامی ده‌یووت ته‌ماشای بكه‌ن چۆن به هه‌ردوو قاچی یاریی ده‌كات ، بۆیه ده‌بێت دووباره له یاریگایه‌كی دیكه بیبینمه‌وه. منداڵه‌كان هێوش هێواش له یاریگاكه ده‌هاتنه‌ده‌ره‌وه، ڕۆناڵدۆیش له نێوانیاندا بوو، له‌وكاته‌دا یه‌كێك له‌وان پێی وت:\n" تۆ نایابی... به تۆپه‌وه هونه‌ری جیاواز ئه‌نجامده‌ده‌ی".\nكریستاینۆ ڕۆناڵدۆ وه‌ڵامیدایه‌وه:\n"سوپاس، به‌ڵام دیاره تۆ پێده‌كه‌نی و گاڵته‌م پێده‌كه‌ی، كه من له دووره‌گه‌وه هاتووم". كه‌چی له ڕاستیدا قسه‌ی مێرد منداڵه‌كه بۆ شۆخی نه‌بوو، به‌ڵكو ستایش بوو.\nجاری یه‌كه‌م بوو یانه‌ی سپۆرتینگ لیشبۆنه پاره بۆ وه‌رگرتنه‌وه‌ی گرێبه‌ستی منداڵێك بدات به تیپێكی دیكه، كه بڕه‌كه‌ی (27) هه‌زار یۆرۆبوو، كه له پای ڕۆناڵدۆ به‌خشرا به یانه‌ی ناسیۆنال. به‌وه‌ش هه‌موو خێزانه‌كه‌ی كریستیانۆ پێكه‌وه خۆشحاڵبوون به به‌ستنی ئه‌و گرێبه‌سته و هه‌رگیز به بیریاندا نه‌ده‌هات تووشی ڕووداوی له‌و جۆره‌بن. سه‌ره‌تا باوكی هه‌واڵه‌كه‌ی به ناوبراودا، هه‌روه‌ها كریس ده‌یویست دوور له خێزانه‌كه‌ی ژیان بكات، هه‌رچه‌نده دایك و باوكی توانای ئه‌وه‌یان نه‌بوو به خێزانی بچنه لیشبۆنه و نزیك له كوڕه‌كه‌یان ژیان بكه‌ن.


❤❤یـــانەی کوردژیـن/Kurd Zhin❤❤/ / سوودەکانی گیای ( شەفەلە ، مارەگیرە ، خەیارۆک ، شەفلح ، کبار)\n» سوودەکانی گیای ( شەفەلە ، مارەگیرە ، خەیارۆک ، شەفلح ، کبار)\n#1 2019-11-04 18:19:09\nدواترین سه‌ردان: 2020-06-23\nسوودەکانی گیای ( شەفەلە ، مارەگیرە ، خەیارۆک ، شەفلح ، کبار)\nئەو رووەکە بەکوردی بە"مارگیرە" و بەعەرەبی بە "کبر" یان "شفلح" یان "خیارۆک" ناسراوە و ناوە زانستییەکەی "Capparis spinosa" یە و لەناوچەکانی دەریای سپی ناوەراست دەڕوێت، بەتایبەت لەئەوروپا و فەرەنسا و ئیسپانیا، سەرباری مەغریب و لەعێراقیش لەسەر کەناری رووباری فورات و ھیت و قائم و لەرومادی و لەهەرێمی کوردستانیش ھەیە.\n٭ بەهێزکەری دەماغە .\n٭ شەهیە دەکاتەو ئارەزووی خواردن زیاد دەکات\n٭ ئیلتهابی چاو بەشەکانی دیکەی سەر ناهێڵێت\n٭ چارەسەری کێشەکانی پێست دەکات وەک اکزیما\n٭ لەگەڵ سپێنەی هێلکە تێکەڵ دەکرێت و ئازاری پشت ناهێڵێت .\n٭ چالاککەرەوەی جگەر ەو حاڵەتی (تشمع) بەمۆم بوون چارەدەکات .\n٭ لەچارەسەری بەردی زراو و بەردی گورچیلە و میزڵدان بەکار دەهێنرێت و ٪۱۰۰ کاری خۆی دەکات .\n٭ ئاوی گوڵەکانی لە لابردنی ئاوی سپی چاو بەکار دەهێنرێت .\n٭ چارەسەرێکی باشی زیپکەی گەنجیە .\n٭ گەڵاکانی بەفرێشی لە ئەژنۆ ببەسترێت ، یان بە ووشکی لەگەڵ هەویر تێکەڵ بکرێن ئەوا ئازاری ئەژنۆ ناهێڵێت .\n٭ گەڵاکەی بە ووشککراوی بکرێتە سەر شوێنی پێوەدانی مێشولە (اللشمانیا) بەپشتیوانی خوا بەزوترین کات باش دەبن .\nــ میوەی شەفەلە لە سرکەدا خۆش دەکرێت\n٭ خوێنی سووڕی مانگانە ئاسان دەکات بۆ دابەزین .\n٭ میزهێنەرێکی بەهێزە .\n٭ کرمی گەدە و ڕیخۆڵە دەکوژێت .\n٭ ڕێژەی زیندووی تۆی پیاوان زیاد دەکات .\n(( لەوبارەی شەفەلە "دکتۆر قەیوم عەبدولکەریم" ی رووەکناس راگەیاند رووەکی "کبر" لای خۆمان بە"مارگیرە" ناسراوە و لەکوردستان بونی ھەیە.\nبەپێی زانیارییەکان "مارگیرە" رووەکێکی بەتەمەنە و لەشێوەی دەوەندایە بەڵام زۆر چڕە بۆیە مار دەیکاتە پەناگە بۆ خۆی، بۆیە دەبێ لەکاتی لێکردنەوەی بەرەکەیدا بەووریایەوە مامەڵەی لەگەڵ بکرێت.\n"مارگیرە" پێکھاتەی فلافۆنۆیدی تێدایە وەک رۆتین و کیرسیتین کەدژە ئۆکسانی بەھێزن و ئەگەری دروستبونی رەگە ئازادەکان سنوردار دەکاتەوە بەمەش دەیپارێزێت لەشێرپەنجە.\nرووەکی "مارگیرە" ھاوکارە لەباشترکردنی تەندروستی مولولەکانی خوێن و سوڕی خوێن و چارەسەری گرفتەکانی مولولەکانی خوێندا......\nدواترین جار ده‌ستكاری كراوه له‌لایه‌ن ghazi rojbeyani (2019-11-04 18:20:04)


کات 01/11/1393 617 بازدید\nچەند تێبینییەک لە سەر نووسراوەکەی بەڕێز عەزیز مەحموودپور لە سەر رۆمانی “باڵندەی بریندار، ماسی سەرسام”\nکاری هیچ نووسەرێکی رۆمان نیە کە بۆ خۆی ئەرکی بەرگری کردن لە بەرهەمەکەی لە ئەستۆ بگرێ. من ئەم نەریتە دەشکێنم تەنیا لە بەر یەک هۆ، ئەویش هەوڵدان بە مەبەستی دیقەت بەخشین بە نووسین.\nکاک عەزیز لە نووسینێکیدا بە ناونیشانی “خوێندنەوەیەکی خێرای باڵندەی بریندار، ماسی سەرسام” کە لە سایتی قەڵەم دا بڵاوی کردووەتەوە، دەڵێ: “نموونەی بەرچاو و ڕچە شکێنی ئەم جۆرە بەرهەمهێنەرانە بەختیار عەلییە و وا دیارە کەم نیین ئەو کەسانەی وەها شێوازێکیان بۆ گێڕانەوەی چیرۆک و ڕۆمان ڕەچاو کردووە. ڕۆمان و چیرۆک قاڵب و فۆرمێکن بۆ گێڕانەوە نەک کەرەستەیەک بۆ بیر و ئەندێشەی تاکەکەسی نووسەر. “\nکەواتە “باڵندەی بریندار، ماسی سەرسام” لە یەکەم سەرنجی رەخنەگرانەدا بە تۆمەتی شێوازی بەختیار عەلیانە تاوانبار دەکرێت. وەک دەزانین بەختیار عەلی خاوەنی چەندین رۆمانە و من تا ئیستا نووسینێکم لە کاک عەزیز لە سەر ئەو رۆماننووسە نەبینیوە، تا بزانم پێش ئەوەی دەست بدەمە نووسین ئاگام لە خۆم بێت کە بەختیار عەلیانە نەنووسم و گەریش نووسیم بزانم کە هەر لە سەرەتاوە تاوانبارم!\nکاک عەزیز دەنووسێ: “یەکەم شتێک کە لە خوێندنەوەی ڕۆمان یان چیرۆک بە خوێنەر دەبڕێ ئەو لەززەتەیە کە گێڕانەوەی ئەو دەقە پێی دەبەخشێ و دەبێ بڵێم وەبیرم نایە قەت ئەوەندەم جەزرەبە دیبێ بە دەست خوێندنەوەوە، بەڕاستی هەست دەکەم کڵاوێکی گەورەم چۆتە سەر. “\nمن تێناگەم نووسینێک کە نەک چێژ بەڵکو عەزاب ببەخشێ، چلۆنە کە خوێنەرێک دەتوانێ تا سەر بەردەوام بێت لە خوێندنەوەی. لێرەدا یا خوێنەر درۆ لە گەڵ خۆی و دەورووبەری دەکا (واتە بە راستی بە پێچەوانەی قسەکەی خەریکە چێژی لێ دەبینێ) یان لە لە شوێنێکدا وازی لە خوێندنەوە هێناوە و ئیدی بڕیاری نوسینی لە سەر داوە بەو شێوازەی کە هەر لە سەرەتاوە بڕیاری دابوو! واتە لە سەری دەنووسێ بێ ئەوەی خوێندبێتیەوە.\nکاک عەزیز دەنووسێ: “یانی نە چیرۆکە، نە نۆوێلە و نە ڕۆمان. دەتوانین بڵێین مۆنۆلۆگێکی نووسەرە لەگەڵ خۆی و هیچی دیکە.”\nپرسیار ئەوەیە کە بۆچی بە فەڕزی راست بوونی قسەی جەنابیان، مۆنۆلۆگ ناتوانێ رۆمان بێت؟\nنووسەر لە درێژەی وتارەکەیدا دەنووسێ: “زمانەکەی لە نێوان زمانی شێعر و چیرۆک و وتاردا قەتیس ماوە و مەعلووم نییە و مەعلووم نەکراوە کە خوێنەر لەگەڵ چ دەقێک ڕووبەڕووە.”\nپرسیار: بۆچی زمانی رۆمان ناتوانێ تێکەڵێک لەم سێ زمانە بێت؟ مەگەر لە رۆمانی کلیدری محمود دولت آبادی دا کەم زمانی شیعری بە کار براوە؟\nنووسەر دەنووسێ: “بە ڕواڵەت چەندین کەسایەتی تێدایە کە دەبێ ئەو کەسایەتیانە کەسایەتییەکی داستانی بن کە وا نییە و تەنیا ڕووکەشێکن و نێوێک و هیچی دی.”\nتەواوی بەرهەمەکە لە سەر باڵندەی بریندار و ماسی سەرسام سوڕدەخواتەوە. راستە کەسایەتی ئەوان بە شێوازی کلاسیکی روو نەخراوە، بەڵام ئەو هەموو بە سەرهاتە کە بەسەریاندا دێ داخۆ ناتوانێ دارێژەری کەسایتی داستانیی ئەوان بێت؟ داخۆ خوێنەر ناتوانێ لە نێوان رووداوەکانەوە کەسایەتی ئەوان بخوێنێتەوە، یان دەبێ وەک چیرۆکنووسە کلاسیکییەکان لە پێشدا باسی قیافە و رواڵەت و رەنگی چاویان بکرێ؟\nنووسەر دەڵێ: “گشتییەتی پێکهاتە و ساختاری گێڕانەوە، شتێکی لەرزۆک و بێ‌پاڵپشتە و هیچ مەنتق و پاساوێکی ڕیوایەتی لە پشت نییە. سەلەبەری کەسایەتییەکان حزوورێکی وەهمییان هەیە”\nپرسیار: بەڵگەی لەرزۆک بوونی ساختاری گێڕانەوە کامەیە؟ بەڵام سەبارەت بە کەسایەتییەکان، ئایا کەسایەتی وەهمی بۆ خۆی جۆرێک لە کەسایەتی نییە؟ مەگەر مرۆڤەکان لە ژیانیاندا تا چەندە کەسایەتی غەیرە وەهمی و واقعین؟\nنووسەر دەڵێ: “شوێن شتێکی لێڵ و ناڕوونە و بەو شێوەیە تەوسیف نەکراوە کە خوێنەر تێکەڵ بەو مەکانە داستانییە بێت. زەمانێک لە نێو دەقەکەدا ناکرێ دەست نیشان بکەی کە بڵێی زەمانێکی داستانییە، “\nپرسیار: کاتێک باسی شوێن و کات دەکرێ، تەنیا قسە لە سەر شوێن و کاتی کۆنکرێت و دیاریکراو نیە، بەڵکوو شوێن و کاتێکیش هەیە کە غەیری کۆنکرێتە. وەک لەم رۆمانەدا کراوە. باشە بۆ رۆمان دەبێ تەنیا خۆی بە کات و شوێنی دیاریکراوەوە ببەستێتەوە؟ ئایا شوێن و کاتی غەیرە کۆنکرێت ناتوانێ مانای شمولیی دەقی رۆمان فراوانتر بکاتەوە؟\nنووسەر دەڵێ: “لە سەرەتاوە هەتا دوایین لاپەڕە هەست دەکەی شێعر دەخوێنییەوە نەک چیرۆک.”\nبا دوو نموونە لە کتێبەکە بێنینەوە: ”وەک هەمیشە کە دەگاتەوە ماڵ، روو لێرە دەکا،… روو لە حەوشەکەیان. رووبەرێکی چوارگوشە بە خانوویەک لە باشووریدا بە دوو پەنجەرەوە، لە گەڵ گچکە باخچەیەک، لوولەیەکی ئاو و سەرئەنجام تاقە درەختێک و چوارپایەکەی ژێری. لە پشت یەکێک لە پەنجەرەکان سێبەری پەیکەرێکە لە ژن،… ژنانە،… چاوەڕوان. بەو چاوانەوە، ئەم ناتوانێ بیانخوێنێتەوە.” (پەرەگرافی یەکەمی رۆمانەکە)\nنموونەی دووهەم: “ئەو رۆژە بۆ دووا جار سەیرێکی دوو گەڵاکە دەکاتەوە و، دەچێتەوە ژوورەوە. دووای ساڵانی ساڵ، بۆنی دایە گەورە ژوورەکە دەگرێتەوە. بۆنی ئەو چیرۆکانەی فریا نەکەوت بیانگێڕێتەوە. هەڵدەستێ،… دەچێتە شوێنی پەیکەرە سێبەراوییەکەی پشت پەنجەرەکەو لەوێوە بۆ یەکەم جار سەیری درەختەکە و چوارپایەکە دەکا. لێرەوە ئەوێ چەند بێ مانایە. درەختێکی رەقەڵەی وشک بە تەنیشت کورسییەکی بێ رەنگ و رووی سەدان ساڵەوە. سەرێک رادەوەشێنێ و دەگەڕێتەوە سەر جێگاکەی خۆی. لە کاتێکدا هەڵمی چاییەکە بە بەر چاوەکانیدا هەڵدەگەڕێ، رستەیەک لە گەڵ قومی گەرم دەڕژێتە ناو جەستەیەوە: ـ “بوون” چەند سەیرە!” (دوواپرەگرافی رۆمانەکە)\nکاک عەزیز دەڵێ “هەر لە سەرەتاوە هەتا دووایین لاپەڕە”!!؟؟ ئەی ئەمە رەوایەت نییە ئەی چییە؟\nکاک عەزیز دەنووسێ: “کەسایەتی چیرۆکەکانی گۆگۆل و تۆرگنێف و چخۆف و لارێنس ئێستێڕن و … هەموو نموونەی زەقن و دەکرێ دەرسیان لێوەرگرین.”\nوەک لەم رستانە دەردەکەوێ زەین و سەواد و هەستی جوانناسیی کاک عەزیز هەستی جوانناسییەکی قەڕنی نۆزدەهەمیانەیە. چونکە ئەو نووسەرانەی ئەو ناویان دەبا هی ئەو سەردەمەن (لارنس تەنانەت هی سەدەی هەژدەهەمە!). کەواتە کاک عەزیز زیاتر لە روانگەی رئالیستییەوە (ئەویش ریالیسمی سەدەی نۆزدەوە سەیری رۆمانەکەی منی کردووە). هەڵبەت ئەمەیش جۆرێک لە خوێندنەوەیە. خوێندنەوەیەک کە لە ناو قەبرستانەکانی مێژووەوە سەر هەڵدێنێتەوە و دەیەوێ دیسان وەهمی وجوودی خۆی بسەپێنێتەوە.


بە بەرزکردنەوەی هوتافی “هەینی خۆڕاگری” خۆپیشاندەران لە بەغدا و شارەكانی دیكەی عێراق بەردەوامن لە گردبوونەوە و ناڕەزایەتییەکانیان، دەشڵێن “بەردەوام دەبین لە ناڕەزایەتی دەربڕین ئەگەر 40 ساڵیش بخایەنێت”.\nلەگەڵ ڕاگەیاندنی”هەینی خۆڕاگری” لەلایەن ئاپۆڕای خۆپیشاندەرانەوە لە گۆڕەپانی تەحریر، لە شەوی ڕابردووەوە تا بەیانی ئەمڕۆ (هەینی) 4 خۆپیشاندەر لە بەغدا كوژراوون و لە شاری نەجەفیش خۆپیشاندانەکان بەرەو ئاقاری مانگرتنی گشتی ئاڕاستە دەکرێت.\nبە گوێرەی هەواڵێكی ئاژانسی (ڕۆیتەرز) لەگەڵ هەڵهاتنی خۆری بەیانی ئەمڕۆ (هەینی، 15ی تشرینی دووەمی 2019) ژمارەیەکی زۆر لە خۆپیشاندەران ڕوویان کردە گۆڕەپانی تەحریری شاری بەغدا وشارەکانی دیکەی عێراق.\nئاژانسەکە ئاماژەى بەوەشکرد، خۆپیشاندەران بە پۆشاکی خوێناوی و تۆزاوییەوە ریزیان بەرانبەر هێزە ئەمنییەکان بەستووە و دروشمی ڕووخاندنی حكومەت دەڵێنەوە.\nهاوكات خۆپیشاندەرێكی بەشداربووی خۆپیشاندانەکانی گۆڕەپانی تەحریر بە ڕۆیتەرزی وتووە “هەموومان گەنجین هیچمان نییە، هیچ وەزیفە و کارو مووچەیەكمان نییە، بەرپرسەکانیش هەموو سەرەوت و سامانی ئەم وڵاتەیان دزیوە بۆیە لێرە ناڕۆین تەنانەت ئەگەر 40 ساڵیش بەردەوام بین”.\nلە ماوەی هەفتەكانی ڕابردوودا بەهۆی خۆپیشاندانەكانەوە لە عێراق زیاتر لە 300 كەس كوژران و بە هەزاران خۆپیشاندەری دیكەش بریندار بوون، سەرەڕای ڕاگەیاندنی هەندێك چاكسازی لەلایەن حكومەتەوە، خۆپیشاندەران بڕیاریانداوە بەردەوام بن تاوەكو بەتەواوی حكومەت دەستووری وڵات دەگۆڕێت و یاسای هەڵبژاردنی نوێ پەسەند دەكرێت و كۆمسیۆنی نوێ هەڵدەبژێردرێت.\nنرخی دراوە جیهانییەکان لە بازاڕەکانی هەرێمی کوردستان بەهاى دراوى تمەن دابەزیوە\n15:38 یه‌ك شه‌ممه 08 کانونی یەکەم 2019\n17:44 پێنج شه‌ممه 21 تشرینی دووه‌م 2019